open-index/open-wikipedia-markdown huggingface dataset:
သိက္ခမာန်

“သိက္ခမာန”ဟူသော ပါဠိကို “သိက္ခမာန်”ဟု မြန်မာပြန်ကြ၏၊ [သိက္ခမာန = ကျင့်နေဆဲ ဖြစ်သော ကျင့်၍ မပြီးသေးသော ရဟန်းလောင်းဖြစ်သူ။] မိန်းမတို့သည် ၁-ပထမ သာမဏေရီ ပြုလုပ် ရ၏၊ ၂-ထို့နောက် အသက်ပြည့်သော်လည်း ရဟန်းမပြုရသေးဘဲ သိက္ခမာန်ဘဝ၌ ၂-နှစ်လုံးလုံး သိက္ခာပုဒ် ၆-ပါးကို ထိန်းသိမ်းနေ ရ၏၊ သိက္ခာပုဒ် ၆-ပါးကား-ပါဏာတိပါတ, အဒိန္နာဒါန, အဗြဟ္မစရိယ, မုသာဝါဒ, သုရာမေရယ, ဝိကာလဘောဇန တို့မှ ရှောင်ကြဉ် ရမှုများတည်း၊ ထိုသို့ သိက္ခမာန် ဖြစ်ဖို့ရန်လည်း (ရဟန်းခံသလို) ဘိက္ခုနီသံဃာက ဉ တ်ကမ္မဝါစာဖြင့် သိက္ခာသမ္မုတိ ပေးရလေသည်။ ရိုးရိုးသာမဏေရီများလည်း ထို ၆-ပါးမက ၁၀-ပါးလုံးပင် ထိန်းရပါ၏၊ သို့သော် ရိုးရိုးထိန်းမှုကား သိက္ခာပုဒ်ပျက်လျှင် ဆိုင်ရာဒဏ်ကို ထမ်းရုံ, လူဝတ်လဲ၍ သိက္ခာပုဒ်များကို နောက်ထပ် ဆောက်တည်ရုံမျှဖြင့် ပြီးနိုင်၏၊ သိက္ခမာန်အဖြစ်ဖြင့် ကျင့်နေသူကား သိက္ခာပုဒ် ၆-ပါးတွင် တစ်ပါးပါးပျက်လျှင် အစမှစ၍ ပြန်ပြီးဆောက်တည်ရ၏၊ ဥပမာ ၂-နှစ်ပြည့်ခါနီးမှ သိက္ခာပုဒ်တစ်ပါး ပျက်သွားလျှင် ပထမရက်က ပြန်၍ ထိန်းရ၏၊ “၂-နှစ်နီးပါး ထိန်းပြီးသားရက်တွေ အလကား ဖြစ်သွားကြလေသည်”ဟူလို၊ ဤသို့ ၂-နှစ် တိတိ သိက္ခာပုဒ် ၆-ပါးကို မပျက်စီးအောင် ထိန်းပြီးသူဖြစ်မှသာ တဆင့် တက်၍ ရဟန်းပြုပေးရသည်။ 

## သိက္ခမာန် ၃-မျိုး
၎င်းသည် 

# အသက် ၂၀-ကျော်သည့် မဟာသိက္ခမာန်၊ 
# ယောက်ျားသွားလာဘူးသည့် ဂိဟိဂတသိက္ခမာန်၊ 
# အပျိုစင်ဖြစ်သည့်ကုမာရီဘူတသိက္ခမာန်ဟူ၍ ၃-မျိုးရှိသည်။  

## ကုမာရီဘူတ
(၁) အပျိုစင်သာမဏေမ။ 

(၂) အပျိုစင်သိက္ခမာန်။ 

(၃) အပျိုစင်နှင့်တူစွာ ဖြစ်တတ်သောသိက္ခမာန်။

ကုမာရီဘူတသဒ္ဒါသည် အပျိုစင်သိက္ခမာန်ဟူသော အနက်ကို မဟော၊ “ဘူတသဒ္ဒါရှိလေရာ ဥပမာရှေ့နေမြဲ” ဟူသော နိယာမ်နှင့်အညီ အပျိုစင်သိက္ခမာန် နှင့် အသက်အရွယ်အားဖြင့် တူသော ယောက်ျားတစ်ပါး သွားလာဘူးသော ဂိဟိဂတသိက္ခမာန်ဟူသော အနက်ကို ဟောသည်။ ဂိဟိဂတသိက္ခမာန်သည် ၁၀-နှစ်မှ ၁၇-နှစ်အရွယ်အထိတစ်မျိုး၊ ၁၈-နှစ်မှ အနှစ် ၂၀-အရွယ်အထိ တစ်မျိုးဟု နှစ်မျိုးရှိရာ ၁၈-နှစ်မှ ၂၀-အထိ ဂိဟိဂတသိက္ခမာန်ကို အပျိုစင်သိက္ခမာန်နှင့် အသက်အရွယ်ပမာဏတူသောကြောင့် ကုမာရီဘူတ = **အပျိုစင်သိက္ခမာန်နှင့် တူစွာဖြစ်တတ်သော သိက္ခမာန်**ဟု ခေါ်ဆိုရလေသည်။ 

### ကိုးကား
OnePlus

**OnePlus Technology (Shenzhen) Co., Ltd.** (     ) သည် **OnePlus** အမည်ဖြင့် လူသိများ‌‌ပြီးရှန်ကျန်း ၊ ဂွမ်ဒေါင်း တွင် ရုံးစိုက်သည့် အဆင့်မြင့်တရုတ် လူသုံး အီလက်ထရွန်းနစ် ထုတ်လုပ်သူ ဖြစ်သည်။  Oppo ၏ လက်‌အောက်ခံလုပ်ငန်းတစ်ခုဖြစ်သည်။

OnePlus ကို Pete Lau နှင့် Carl Pei တို့ က 2013 ခုနှစ် ဒီဇင်ဘာလ 16 ရက်နေ့တွင် စတင်တည်ထောင်ခဲ့ပြီး OnePlus One ဟုလူသိများမည့် CyanogenMod ကိုအသုံးပြုထားသော high-end flagship စမတ်ဖုန်းကိုတီထွင်ခဲ့သည်။ OnePlus သည် 2010s နှင့် 2020s တစ်လျှောက်လုံး ဖုန်းများကို ဆက်လက်ထုတ်လုပ်ခဲ့သည်။ OnePlus သည် 2015 ခုနှစ်တွင် OnePlus X နောက်ပိုင်း ၎င်း၏ပထမဆုံး အလယ်အလတ်တန်းစားစမတ်ဖုန်း ဖြစ် သော OnePlus Nord ကို ၂၀၂၀ခုနှစ်တွင်ထုတ်ဝေခဲ့သည်။ Pei သည် OnePlus ၏ ထုတ်ကုန်များ၏ ဒီဇိုင်းနှင့် ဈေးကွက်ချဲ့ထွင်မှုကို 2020 ခုနှစ် အောက်တိုဘာလအထိ တာဝန်ယူခဲ့ပြီး နောက်ပိုင်းတွင် ၎င်းကိုယ်ပိုင်လုပ်ငန်းဖြစ်‌ သော အီလက်ထရွန်နစ်ပစ္စည်း ထုတ်လုပ်သူ Nothing ကို တည်ထောင်ခဲ့သည်။ 2022-2023 တွင် OnePlus သည် 5G ချိတ်ဆက်မှု အပါအဝင် ထိပ်တန်း Samsung ဖုန်းများနှင့် ယှဉ်ပြိုင်နိုင်သော ဈေးနှုန်းသက်သာသော ဖုန်းများ ($200-749 USD) ကို ဆက်လက်ထုတ်လုပ်နေဆဲဖြစ်သည်။ OnePlus သည် ၎င်း၏တရားဝင်ဖြစ်မှုနှင့် လက်လှမ်းမီမှုကို တိုးချဲ့ရန်အတွက် OnePlus Phone ကို T-Mobile မှတစ်ဆင့် ပံ့ပိုးပေးရန်အတွက်လည်း T-Mobile နှင့် ပူးပေါင်းထားသည်။

### ကိုးကား
ကဏ္ဍ:မိုလ်ဘိုင်းဖုန်း ထုတ်လုပ်သူများ
ကဏ္ဍ:တရုတ်နိုင်ငံ၏ မိုလ်ဘိုင်းဖုန်း ကုမ္ပဏီများ
တန်ခိုးပြာဋိဟာ

တန်ခိုး ပြာဋိဟာသည် ဣဒ္ဓိပါဋိဟာရိယ, အာဒေသနာပါဋိဟာရိယ, အနုသာသနီပါဋိဟာရိယအားဖြင့် ၃-မျိုးပြားသည်။ 

## ပါဋိဟာရိယ ၃-မျိုး
ထိုတွင် တစ်ယောက်တည်းက အများဖြစ်ခြင်း, အများဖြစ်လျက် တစ်ယောက်တည်းဖြစ်ခြင်း စသော အထူးထူးသော တန်ခိုးပြာဋိဟာသည် **ဣဒ္ဓိပါဋိဟာရိယ**မည်၏။ 

သူတစ်ပါးတို့၏စိတ်, အကြံအစည်ကို-ညွှန်းပြခြင်း-ညွှန်ပြ၍ တရား ဟောခြင်းသည် **အာဒေသနာပါဋိဟာရိယ**မည်၏။ 

ဤသို့ကြံစည် စိတ်ကူးပါလော့၊ ဤသို့မကြံစည်လင့်၊ ဤတရားကို ပယ်စွန့်လော့၊ ဤတရားသို့ ရောက်၍ နေလော့ စသည်ဖြင့် ဆုံးမခြင်းသည် **အနုသာသနီပါဋိဟာရိယ**မည်၏။  

## ကဿပညီနောင် ရသေ့တထောင်
ရသေ့ညီနောင် ရှင်တစ်ထောင်တို့အား ဘုရားရှင် တန်ခိုးပြာဋိဟာပြတော်မူရာဝယ် ငါးရာသော ထင်းတုံးတို့ကို ရသေ့များ ခွဲ၍မရခြင်း၊ တပြိုင်နက်အံ့ဩဘွယ်ရာ ကွဲကြခြင်း၊ ရသေ့များ မီးမွှေး၍ မရခြင်း၊ တပြိုင်နက် အံ့ဩဘွယ်ရာ မီးတောက်လောင်ခြင်း၊ ရသေ့များ မီးကို မငြိမ်းသတ်နိုင်ခြင်း၊ တပြိုင်နက် အံ့ဩဘွယ်ရာ မီးငြိမ်းခြင်း၊ မီးအိုးကင်း ငါးရာတို့ကို ဖန်ဆင်ခြင်း၊ ဤ ရပ်ရပ်သော ထူးခြားချက်တို့မှာ မြတ်စွာဘုရား၏ အဓိဋ္ဌာန်ကြောင့်ပင် ဖြစ်ကုန်၏။ ဤနည်းဖြင့် ဥရုဝေလ တောအုပ်အတွင်း၌ ကဿပညီနောင် ရသေ့တထောင်တို့အား ချေချွတ်ရန် မြတ်စွာဘုရား ဖန်ဆင်းတော်မူအပ်သော တန်ခိုး ပြာဋိဟာတို့မှာ ပါဠိတော်၌ တိုက်ရိုက်ဖော်ပြအပ်သော (၁၆)ပါး၊ တိုက်ရိုက် မဖော်ပြအပ်သော (၃၅၀၀)ပါး၊ ပေါင်း (၃၅၁၆)ပါးတို့ဖြစ်ကုန်၏။  

ဇိနတ္ထပကာသနီ၌ကား ဥရုဝေလ စသော ရသေ့တို့ကို ဆုံးမရာ၌ ပြာဋိဟာပေါင်းကား (၁၅၀၆)ပါး ရှိသတည်းဟုဆိုသည်။ 

မဟာဝါပါဠိတော်နိဿယ (ဝေယံဘုံသာမူ) ပထမ အုပ်၊ ၁၀၁-၌ နဂါးကို ဆုံးမတော်မူသည်မှ စ၍ (၁၆)ပါးသော ပြာဋိဟာတို့ကား ဤ၌ မဆို၊ ထိုပြာဋိဟာတို့နှင့် တကွသော်ကား (၃၅၁၆)ပါးတည်း-ဟု လာသည်။ 
## ပါဋိဟာရိယအဓိပ္ပါယ်
ဆန့်ကျင်ဘက်တို့ကို ပယ်မြစ်တတ်သောကြောင့် ပါဋိဟာရိယဟုခေါ်သည်။  (တနည်း) နောက်၌-တဖန်-ဖြစ်စေအပ်သောကြောင့် ပါဋိဟာရိယ ဟုခေါ်သည်။  
## အဂ္ဂသာဝကတို့၏ အလေ့အကျင့်
အထူးထူးသော တန်ခိုးတို့ကိုပြ၍ ဆုံးမခြင်းသည် အရှင်မဟာမောဂ္ဂလာန်ထေရ်၏ အလေ့အကျင့်ဖြစ်သည်၊ သူတစ်ပါးတို့၏ အကြံစည်ကို သိ၍ ဆုံးမခြင်းသည် အရှင်သာရိပုတ္တရာထေရ်၏ အလေ့အကျင့် ဖြစ်သည်။
## ဆက်လက်ဖတ်ရှုရန်
ယမိုက်ပြာဋိဟာ

### ကိုးကား
အမှတ်(၂)လုံခြုံရေးရဲကွပ်ကဲမှုအဖွဲ့မှူးရုံး

**အမှတ်(၂)လုံခြုံရေးရဲကွပ်ကဲမှုအဖွဲ့မှူးရုံး** (အတိုကောက် **ရကဖ ၂)** သည် ရန်ကုန်တိုင်းဒေသကြီး၊ ရန်ကင်းမြို့နယ်ရှိ ပြည်ထဲရေးဝန်ကြီးဌာနရုံးဟောင်းတွင် အခြေစိုက်သော ရဲကွပ်ကဲမှုအဖွဲ့မှူးရုံးဌာနဖြစ်သည်။

## ဖွဲ့စည်းပုံ 
***အမှတ်(၂)လုံခြုံရေးရဲကွပ်ကဲမှုအဖွဲ့မှူးရုံး***  လက်အောက်တွင် ရဲမှူးချုပ် ကိုကိုလွင် ဦးဆောင်သည့်အဖွဲ့ရှိသည်။

**အမှတ်(၄)လုံခြုံရေးရဲကွပ်ကဲမှုအဖွဲ့ခွဲမှူးရုံး**

**အမှတ်(၅)လုံခြုံရေးရဲကွပ်ကဲမှုအဖွဲ့ခွဲမှူးရုံး**

**အမှတ်(၆)လုံခြုံရေးရဲကွပ်ကဲမှုအဖွဲ့ခွဲမှူးရုံး**

**အမှတ်(၃)လုံခြုံရေးရဲတပ်ဖွဲ့ခွဲ**

**အမှတ်(၃)လုံခြုံရေးရဲတပ်ဖွဲ့ခွဲ**

**အမှတ်(၅)လုံခြုံရေးတပ်ဖွဲ့ခွဲ**

**အမှတ်(၆)လုံခြုံရေးရဲတပ်ဖွဲ့ခွဲ**

**အမှတ်(၇)လုံခြုံရေးရဲတပ်ဖွဲ့ခွဲ**

**အမှတ်(၈)လုံခြုံရေးရဲတပ်ဖွဲ့ခွဲ**

**အမှတ်(၉)လုံခြုံရေးရဲတပ်ဖွဲ့ခွဲ**

**အမှတ်(၁၅)လုံခြုံရေးရဲတပ်ဖွဲ့ခွဲ**

**အမှတ်(၂၂)လုံခြုံရေးရဲတပ်ဖွဲ့ခွဲ**
ChatGPT

**ChatGPT**  သည် OpenAI မှ ဖန်တီးထားသော ဉာဏ်ရည်တု chatbot တစ်ခုဖြစ်ပြီး နိုဝင်ဘာလ 2022 ခုနှစ်တွင် စတင်ခဲ့သည်။ ၎င်းကို OpenAI ၏  နှင့်  မိသားစုများ၏ ကြီးမားသောဘာသာစကားမော်ဒယ်များ (LLMs) ၏ထိပ်တွင် တည်ဆောက်ထားပြီး ကြီးကြပ်ကွပ်ကဲမှု နှင့် အားဖြည့်သင်ယူမှု နည်းစနစ်နှစ်မျိုးစလုံးကို အသုံးပြု၍ ကောင်းမွန်သော-ချိန်ညှိ ( သင်ယူမှုလွှဲပြောင်း ရန်ချဉ်းကပ်မှု) ကို အသုံးပြုထားသည်။

ChatGPT ကို 2022 ခုနှစ် နိုဝင်ဘာလ 30 ရက်နေ့တွင် ရှေ့ပြေးပုံစံအဖြစ် စတင်ခဲ့ပြီး ၎င်း၏အသေးစိတ်သောတုံ့ပြန်မှုများနှင့် အသိပညာနယ်ပယ်များစွာရှိ တိကျသေချာသောအဖြေများအတွက် လျင်မြန်စွာအာရုံစိုက်ခဲ့သည်။  သို့သော် ၎င်း၏ မညီမညာသော တိကျမှန်ကန်မှုကို သိသာထင်ရှားသော အားနည်းချက်အဖြစ် ဖော်ထုတ်ထားသည်။  ChatGPT ထုတ်ဝေပြီးနောက်၊ OpenAI ၏တန်ဖိုးသည်  ဖြင့် ခန့်မှန်းထားသည်။2023 ခုနှစ်တွင် ဘီလီယံ။ 

ChatGPT သည် GPT-3.5 ကိုအခြေခံ၍ 2022 ခုနှစ် နိုဝင်ဘာလတွင် မူလက ထုတ်ဝေခဲ့သည်။ နောက်ဆုံးပေါ် OpenAI မော်ဒယ် GPT-4 ကို မတ်လ 14၊ 2023 တွင် ထွက်ရှိခဲ့ပြီး ChatGPT Plus အသုံးပြုသူများအတွက် ရနိုင်ပါသည်။

## ရှင်းလင်းချက် မှတ်စု 
## ကိုးကား 
ကဏ္ဍ:ဉာဏ်ရည်တု
မြကန်ကျောက်စာ

**မြကန် မွန်ကျောက်စာ** သည် ပုဂံခေတ် ကျောက်စာတစ်ခု ဖြစ်ပြီး မန္တလေးတိုင်းဒေသကြီး၊ မြကန်တွင် တွေ့ရှိရသည်။ သက္ကရာဇ် ၄၅ဝခန့် ကျန်စစ်သားမင်းလက်ထက်တွင် ရေးထိုးခဲ့သည်ဟု ခန့်မှန်းရသည်။

ပုဂံ မြကန်ကျောက်စာ (ဃ မျက်နှာ) 

[မဟာနိဗ္ဗာန် လက်ဆွဲချီရေ]

## ကိုးကား 
ကဏ္ဍ:မြန်မာနိုင်ငံ၏ ကမ္ဗည်းမှတ်တမ်းများ
တုရင်ပုထိုးကျောက်စာ

**တုရင်ပုထိုးကျောက်စာ** သည် ပုဂံမြို့၏ အရှေ့တောင်ဘက် ခြောက်မိုင်ခန့် အကွာတွင် တည်ရှိသော တုရင်တောင်ကျောက်စာရုံတွင် တည်ရှိသော ပုဂံခေတ် ကျောက်စာတစ်ချပ် ဖြစ်သည်။ အလှူရှင်မင်းသမီး အစောပ၏ အလှူမှတ်တမ်းအဖြစ် အေဒီ ၁၂၇၆ ခုနှစ်တွင် ရေးထိုးခဲ့သည့် ကျောက်စာ ဖြစ်သည်။

တုရင်ပုထိုးကျောက်စာ (မျက်နှာဘက်) 

**၁၊၂၊၄၊၁။**

[ထိုလယ်ကို သခင်မထေရ်သာဂရ သခင်ပညာလည်း ငါအသက်ရှိသောလယ်ကား ငါစားအံ့ ငါအသက် တည်းမရှိသော ဂူငယ်ဘုရားအား ပိဋကတ် ငါလှူတုံ၏ ဟူ၍ လှူခဲ့၏။]

**၁၊၂၊၄၊၂။**

[ဤအလှူ ငါပေးသောသည်ကား မြေကြီးဝသုန္ဓရေကိုလျှင် သက်သေငါမူသတည်း။]

 

### ကိုးကား 
ကဏ္ဍ:မြန်မာနိုင်ငံ၏ ကမ္ဗည်းမှတ်တမ်းများ
၂၀၂၁ ထန်တလန် မီးလောင်ခြင်း

၂၀၂၁ ခုနှစ် နှစ်လယ်ပိုင်းမှစ၍ မြန်မာ့တပ်မတော်သည် ချင်းပြည်နယ် ထန်တလန်တွင် CDF-ထန်တလန် 
၊ ချင်းအမျိုးသားတပ်မတော် ပူးပေါင်းအဖွဲ့တို့နှင့် တိုက်ပွဲများဖြစ်ပွားခဲ့ပြီး ၎င်းတို့ဘက်မှ ဆုံးရှုံးမှုများ ရှိခဲ့သည်။ ထိုနှစ်၊ စက်တင်ဘာလတွင် မြန်မာစစ်အစိုးရက ထန်တလန်မြို့တွင် အိမ်ခြေရာနှင့်ချီ၍ မီးရှို့ဖျက်ဆီးခဲ့ပြီး ဒေသခံများသည် တောတွင်းနှင့် အိန္ဒိယနိုင်ငံ 
၊ မီဇိုရမ်သို့ ထွက်ပြေးခဲ့ကြရသည်။ သို့သော်လည်း စစ်အစိုးရက မြို့တွင်း၌ စစ်ရာဇဝတ်မှုကျူးလွန်ခြင်း မရှိကြောင်း ငြင်းဆိုခဲ့ပြီး တော်လှန်ရေးအဖွဲ့အား မီးရှို့မှုအတွက် စွပ်စွဲခဲ့သည်။

## ကိုးကား 
*  NOVEMBER 9, 2022 6:00 PM

*  NOVEMBER 9, 2022 6:00 PM

*  22 September 2021

*  22 September 2021

*  November 30, 2021

ကဏ္ဍ:ချင်းပြည်နယ်
ကဏ္ဍ:မြန်မာနိုင်ငံ၏ ပြည်တွင်းပဋိပက္ခများ
ဩဝါဒပဋိဂ္ဂဟဏရဟန်း

အဆုံးအမကိုခံယူခြင်း-ဖြင့်-ကြောင့်-ခွင့်ပြုအပ်သော ရဟန်း အဖြစ်၊ ဩဝါဒပဋိဂ္ဂဟဏရဟန်းအဖြစ်။ 

### အရှင်မဟာကဿပ ရဟန်းပြုပုံ
(မြတ်စွာဘုရားသည် ပဌမဝါ ကျွတ်ပြီးနောက် ရာဇဂြိုဟ်ပြည် ဝေဠုဝန်ကျောင်းတော်၌ သီတင်းသုံးတော်မူနေစဉ် ဘုရားရှင်အား ရည်ညွှန်း၍ ရဟန်းပြုခဲ့ကြသော ပိပ္ပလိ လုလင် (အရှင်မဟာကဿပ)နှင့် ဘဒ္ဒကာပိလာနီ အမျိုးသ္မီးတို့ကို သင်္ဂြိုဟ်ချီးမြှောက်မှု ပြုရန် ကိုယ်တော်တစ်ပါးတည်းသာ သုံးဂါဝုတ်ခရီး ကြွတော်မူ၍ ရာဇဂြိုဟ်နှင့် နာဠန္ဒမြို့အကြား ဗဟုပုတ္တက ပညောင်ပင်ရင်း၌ ဘုရားရှင်တို့၏ အသရေကို ထင်စွာပြလျက် ထက်ဝယ်ဖွဲ့ခွေ ထိုင်နေတော်မူသည်၊ ထိုအခါ အရှင်မဟာကဿပသည် ဘုရားရှင်ကို ဖူးမြင်ရာ အရပ်မှစ၍ သုံးကြိမ်ရိုသေစွာ ရှိခိုးလျက် “မြတ်စွာဘုရား, ဘုန်းတော်ကြီးတော်မူသော မြတ်စွာဘုရားကား အကျွန်ုပ်၏ ဆရာဖြစ်ပါပေ၏၊ အကျွန်ုပ်ကား တပည့်ဖြစ်ပါ၏” ဟုသုံးကြိမ် လျှောက်ထား၍ တပည့်အဖြစ် ခံယူလေသည်၊ ဘုရားရှင်က တရားစကားဟောကြားလျက် "ချစ်သားကဿပ, ထိုင်လော့၊ သင့်အား အမွေပေးအံ့”ဟု မိန့်တော်မူပြီးလျှင်-

### ဩဝါဒသုံးပါး
(၁) ကဿပ ထို့ကြောင့် ဤသာသနာတော်၌ သင်သည် သီတင်းကြီး သီတင်းငယ် သီတင်းလတ် ပုဂ္ဂိုလ်တို့၌ ထက်စွာသော ဟိရီ, ဩတ္တပ္ပတရားကို ရှေးရှု ထင်သည်ဖြစ်လတ္တံ့ဟု ဤသို့ကျင့်ရမည်။ 

(၂) ကဿပ ထို့ကြောင့် ဤသာသနာတော်၌ သင်သည် ကုသိုလ်နှင့်စပ်သော တရားအားလုံးကို နာအံ့၊ ထိုတရားအား လုံးကို အရိုအသေပြုကာ နှလုံးသွင်း၍ အလုံးစုံသော စိတ်ဖြင့် ကောင်းစွာဆောင်၍ နားစိုက်လျက် တရားကို နာအံ့ ဟု ဤသို့ ကျင့်ရမည်။ 

(၃) ကဿပ ထို့ကြောင့် ဤ သာသနာတော်၌ သင်သည် သုခနှင့်တကွ ဖြစ်သော ကာယဂတာသတိသည် ငါ့အား မစွန့်လတ္တံ့ဟု ဤသို့ကျင့်ရမည်-

ဟူသော အဆုံးအမ ဩဝါဒသုံးပါးကို ပေးတော်မူသည်၊ အရှင်မဟာကဿပသည်လည်း ထိုဩဝါဒသုံးပါးကို ရိုသေစွာ ခံယူလေသည်၊ ဘုရားရှင်၏အဆုံးအမကို ရိုသေစွာ ခံယူခြင်းသည်ပင်လျှင် မထေရ်၏ ရှင်အဖြစ်, ရဟန်းအဖြစ်သို့ ရောက်ခြင်း မည်၏။ ဤသို့အားဖြင့် ရဟန်းအဖြစ်သို့ ရောက်ခြင်းကို “**ဩဝါဒပဋိဂ္ဂဟဏူပသမ္ပဒါ**” ဟု ခေါ်၍ ဤသာသနာတော်၌ အရှင်မဟာကဿပ မထေရ်တစ်ပါးသာ ဤနည်းဖြင့် ရဟန်းအဖြစ်ကို ရတော်မူသည်။ 

### ဩဝါဒပေးရသော အကြောင်းရင်း
ဩဝါဒသုံးပါးတို့တွင် ပဌမဩဝါဒကို အရှင်မဟာကဿပ မထေရ်သည် ဗြာဟ္မဏ ဇာတ်ရှိသူဖြစ်သောကြောင့် ဇာတိမာန်ကို ပယ်ရန် ဟောတော်မူသည်။ 

ဒုတိယ ဩဝါဒကို အရှင်မဟာကဿပမထေရ်သည် အကြားအမြင်များသူဖြစ်သောကြောင့် အကြားအမြင်များမှုကို အမှီပြု၍ဖြစ်တတ်သော မာန်ကို ပယ်ရန် ဟောတော်မူသည်၊ 

တတိယဩဝါဒကို အရှင်မဟာကဿပ မထေရ်သည် ဥပဓိနှင့်ပြည့်စုံတင့်တယ်သူ ဖြစ်သောကြောင့် ဥပဓိကိုအမှီပြုကာ ဖြစ်ပေါ်လာမည့် တဏှာကိုပယ်ရန် ဟောတော်မူသည်။   
#### ကိုးကား
ဖက်ဝန်းနီပင်

**ဖက်ဝန်းနီပင်** (*Kydia calycina*) သည် ပန်းပွင့်သောအပင် မျိုးစိတ်တခုဖြစ်ပြီး အိန္ဒိယတိုက်ငယ်၊ တရုတ်နိုင်ငံတောင်ပိုင်းနှင့် အရှေ့တောင်အာရှတို့တွင် တွေ့ရလေ့ရှိသည်။ ကြီးထွားမြန်သော အလယ်အလတ်အတန်းစား သစ်ပင်မျိုးဖြစ်ပြီး ဈေးချိုသော သစ်သားအဖြစ် အသုံးပြုသည်။

## ကိုးကား
တပေါဒါ

ပူသောရေရှိသော၊ (က)တပေါဒါမြစ်။ (ခ) တပေါဒါအိုင်။ (ဂ) တပေါဒ ကျောင်းတိုက်။ (ဃ) တပေါဒါချောက်။

## တပေါဒါမြစ်
ဝေဘာရတောင်အောက် နတ်ပြည်နှင့် တူသော ယူဇနာ-၅၀၀ ကျယ်သော နဂါးဘုံ ရှိသည်၊ ပတ္တမြားဖြင့်ပြီးသော ကျောက်မြေ အပြင်, ဥယျာဉ်, ဗိမာန်တို့နှင့်လည်း ပြည့်စုံသည်၊ ထိုနဂါးပြည်၌ နဂါးတို့ ရေကစားရာ ရေကန်ရှိ၏၊ တပေါဒါမြစ်သည် ထိုရေကန်မှ ကပ်၍ စီးလာပြီးလျှင် လောဟကုမ္ဘီ ငရဲကြီး ၂-ခုတို့၏ အကြားအရပ်မှ စီးလာသဖြင့် ရေသည် ကျိုက်ကျိုက်ဆူ၍ ပူလေသည်  ရာဇဂြိုဟ်မြို့ဟောင်းအနီး၌ စီးဆင်း လျက်ရှိသော သရသွတီမည်သော မြစ်ငယ်ကို တပေါဒါရာမ တပေါဒါမြစ်ဟု ဆရာတစ်ဦး ဆို၏ (ဘာရတ-ဗောဒ္ဓသိဒ္ဓဋ္ဌာန သီဟိုဠ်ဘာသာစာအုပ်) 

ဘုရားရှင်သည် တပေါဒါရုံကျောင်းတိုက်၌ သီတင်းသုံးခိုက် အရှင်အာနန္ဒာအား “ကိုယ်တော်မြတ်၏ အာယုကပ်ပတ်လုံးဖြစ်စေ, အာယုကပ်ထက် လွန်၍ဖြစ်စေ တည်နေနိုင်ကြောင်း” မိန့်တော် မူခဲ့ဘူးသည်။  

သေနာသန ပညာပက ဧတဒဂ်ဘွဲ့ရ အရှင်ဒဗ္ဗထေရ်ကို “တပေါဒါရုံကျောင်းတိုက်၌ မိမိတို့အတွက် ကျောင်း အိပ်ရာနေရာ ခင်းပေးရန်” ရဟန်း များစွာတို့ တောင်းပန် လျှောက်ထားကြသည်။  

တပေါဒါရုံ ကျောင်းတိုက်သည် ဝေဘာရတောင်၏ အရှေ့ မြောက်ဖက်တွင် တွေ့မြင်ရသော မြင့်မောက်သော အရပ်ဖြစ်နိုင်သည်ဟုလည်းကောင်း, ရာဇဂြိုဟ်မြို့ မြောက်ဖက် တံခါး အနီးအရပ် ဖြစ်သင့်သည် ဟု၎င်း ဆိုကြ၏။ ဘာရတဗောဒ္ဓသိဒ္ဓဋ္ဌာန သီဟိုဠ်ဘာသာစာအုပ်။)  

### ကိုးကား
ကောသမ္ဗီ

## ကောသမ္ဗီမြို့
ယင်းမြို့သည် ဝံသတိုင်း မြို့တော်ဖြစ်၏  

ယမုနာမြစ်ကမ်း၌ တည်ရှိ၍ ဗာရာဏသီမှ ရေလမ်းခရီးအားဖြင့် ယူဇနာ ၃၀-ကွာဝေး၏  

ကောသမ္ဗီသည် ဂင်္ဂါမြစ်ကမ်း၌ တည်၏ဟု -၌ ဆိုရာ ယမုနာမြစ်ကို ရည်ရွယ်၍ ဆိုသည်ဟု မှတ်ယူသင့်၏။ 

ကြို့ပင်များစွာ ပေါက်ရောက်ရာဖြစ်သောကြောင့် ကောသမ္ဗီ အမည်တွင်သည်။ ကုသုမ္ဗ (= ကုသမ္ဗ) ရသေ့၏ သင်္ခမ်း ကျောင်းအနီး၌ တည်ထောင် ဖန်ဆင်းခြင်းကြောင့် ကောသမ္ဗမည်၏ ဟူ၍လည်း အချို့ က ဆိုကြသည်  

ယခုအမည်  “ကောဆမ်” ဖြစ်၍ မြို့ဟောင်းနေရာ၌ ကိုဆမ်ဣနာမ်, ကိုဆမ်ခိရာဂျ ရွာငယ် ၂-ခု တည်ရှိသည်။ ဧလာဟဘဒ်ခရိုင်၌ ပါဝင်သည် (ဗုဒ္ဓသာသနိကပဌဝီဝင်)။ 
## ဘုရားရှင်လက်ထက်တော်အခါ
ဘုရားရှင် လက်ထက်၌ ယင်းမြို့ကို ပူရန္တပ္ပမင်းအုပ်စိုး၍ ထိုမင်းလွန်သောအခါ သားတော် ဥတေနမင်း အုပ်စိုးသည်  

အရှင်အာနန္ဒာက မြို့သိမ် မြို့ငယ်၌ ပရိနိဗ္ဗာန်မပြုပဲ မြို့ကြီးများ၌သာ ပရိနိဗ္ဗာန်ပြုတော်မူပါဟု ဘုရားရှင်အား လျှောက်ထားရာ၌ ကောသမ္ဗီသည် မြို့ကြီးစာရင်း အပါအဝင် ဖြစ်လေသည်  

ထိုမြို့၌ အာပတ်သင့် မသင့် ငြင်းခုံရာမှ အစပြု၍ သံဃာချင်း ကွဲပြားကာ အဓိကရုဏ်း ဖြစ်ပွါးသည်၊ ဘုရားရှင်သည် အဓိကရုဏ်းငြိမ်းစေရန် ရဟန်းတို့အား ဒီဃာဝုဝတ္ထု ဟောကြား၍ အကြိမ်ကြိမ် ဆိုဆုံးမပါသော်လည်း မလိုက်နာကြသောကြောင့် ကောသမ္ဗီမှထွက်ခါ၍ ဗာလကလောဏကရွာ, ပါစီနဝံသတောတို့ကို ဖြတ်သန်း၍ ပါလိလေယျကတောအုပ်သို့ ကြွတော်မူသည်  စတင်ငြင်းခုံခြင်း၏ အကြောင်းကို မ၊ဋ္ဌ၊၂၊၂၉၁-ကြည့်။ 
## ထင်ရှားသော ကျောင်းတိုက်များ
ယင်းမြို့၌ ဃောသိတသူဌေး ဆောက်လုပ်လှူဒါန်းသော ဃောသိတာရုံကျောင်းတိုက် ကုက္ကုဋသူဌေး ဆောက်လုပ် လှူဒါန်းသော ကုက္ကုဋာရုံ ကျောင်းတိုက်, ပါဝါရိကသူဌေးဆောက်လုပ် လှူဒါန်းသော ပါဝါရိကမ္ဗဝနကျောင်းတိုက်တို့ တည်ရှိသည်  

ဗဒရိကာရုံကျောင်းတိုက်လည်း ရှိသည်   

ကောသမ္ဗိယသုတ်  

သန္ဒကသုတ် 

ကောသမ္ဗိသုတ်  

ခေမကသုတ်  

ဥပဝါနသုတ်  

ပိဏ္ဍောလဘာရဒွါဇသုတ်  

ဥဏ္ဏာဘဗြာဟ္မဏသုတ် 

ကမ္ဗောဇသုတ်  

ကကုဓထေရသုတ် 

ဘဒ္ဒဇိသုတ်  

အနုရုဒ္ဓသုတ်  

အာနန္ဒသုတ်တို့ကို

(အချို့သုတ်ကို ဘုရားရှင်, အချို့သုတ်ကို သာဝကတို့ ဟောကြားသည်။ (အခြား ကျောင်းတိုက်၌ သီတင်းသုံးစဉ် ဟောကြားသော ဇာတ်ဝတ္ထုအနည်းငယ်သာ တွေ့ရ၍ ဘုရားရှင်သည် အများအားဖြင့် ဃောသိတာရုံကျောင်းတိုက်၌ သီတင်းသုံးသည်ဟု ယူဆဖွယ်ရာရှိ၏။) 

### ကိုးကား
ယုဂန္ဓိုရ်တောင်

မြင်းမိုရ်တောင်ကို ဝန်း (ဝိုင်း) ရံ၍ တည်သော တောင်စဉ် ၇-ထပ်တို့တွင် တစ်ခုသောတောင်မှာ ယုဂန္ဓိုရ်တောင်ဖြစ်သည်။

## ယုဂန္ဓိုရ်တောင်နှင့် နေလ
နေနှင့် လတို့ ယုဂန္ဓိုရ်တောင် ထိပ်မှ ထွက်ပေါ်ကြသည် မဟုတ်ငြားသော်လည်း ယုဂန္ဓိုရ်တောင်ထိပ်နှင့် ညီမျှသော ကောင်းကင် ခရီးဖြင့် လှည့်လည်သွား လာသောကြောင့် ယုဂန္ဓိုရ်တောင်ကို နေ လတို့၏ တည်ရာဌာနအဖြစ်ဖြင့် ကြံဆ၍ ယုဂန္ဓိုရ်တောင်ထိပ်၌ နေနှင့်လတို့ ထွက်ပေါ်သည့် အနေအားဖြင့် “ယုဂန္ဓရမတ္ထကေ ဗာလသူရိ ယော”(= ယုဂန္ဓိုရ်တောင်ထိပ်၌ နေလုလင်) စသည်ဖြင့် အဋ္ဌကထာ, ဋီကာဆရာကြီးများ ရေးသား သုံးနှုန်းတော်မူကြလေသည်၊  

## ယုဂန္ဓိုရ်တောင်ထိပ်၌ ဘုရားခြေတော်ချခြင်း
မြတ်စွာဘုရားသခင်သည် ဘုရားဖြစ်တော်မူ၌ ၇-ဝါမြောက် ရောက်သောကာလ သာဝတ္ထိပြည်၏ အနီး ကဏ္ဍအမည်ရှိသော ဥယျာဉ်စောင့်သည် စိုက်အပ်သော သရက်ပင်၏ အရင်း၌ တိတ္ထိတို့ကို နှိပ်နင်းခြင်း အကျိုးငှာ ရေမီးအစုံအစုံ အစရှိသော တန်ခိုးပြာဋိဟာတို့ကို ပြတော်မူသည့်အဆုံး၌ (၁) သရက်ပင်ရင်း၌ လက်ဝဲခြေ ၁-ဖဝါး၊ (၂) ယုဂန္ဓိုရ်တောင်ထိပ်၌ လက်ျာခြေ ၁-ဖဝါး၊ (၃) မြင်းမိုရ်တောင်ထိပ်၌  တနည်း—တာဝတိံ နတ်ပြည်၌ လက်ဝဲခြေ ၁-ဖဝါး။ ခြေလှမ်းအားဖြင့် ၂-လှမ်း၊ ၁-ဖဝါးအားဖြင့် ၃-ဖဝါးသာနင်းသဖြင့် တာဝတိံသာ နတ်ပြည်သို့ အရောက် ကြွတော်မူသည်။  

ယုဂန္ဓိုရ်တောင်ပေါ်၌ ရဟန္တာများ အစည်းအဝေးထိုင်တော်မူခြင်း 
သာဂလပြည်ဝယ် ပညာရှိဆိတ်သုဉ်းသောအခါ ကုဋေပေါင်းမြောက်မြားစွာသော ရဟန္တာတို့ ယုဂန္ဓိုရ်တောင်ပေါ်၌ စည်းဝေး တိုင်ပင်ကြပြီးလျှင် တာဝတိံသာနတ်ပြည်သို့ ကြွတော်မူကြ၍ အရှင်နာဂသေန အလောင်း ဖြစ်သော မဟာသေန နတ်သားကို လူ့ ပြည်၌ ဖြစ်ရန် တောင်းပန်တော် မူကြသည်။  

## ယုဂန္ဓိုရ်တောင်ပေါ်၌ ဟင်္သာညီနောင် နားနေဖူးခြင်း 
ဘုရားလောင်းဟင်္သာညီနောင်တို့ နေမင်းနှင့် အပြေးပြိုင်စဉ်အခါက ယုဂန္ဓိုရ်တောင် ထိပ်ပေါ်မှာ နားနေဖူးကြသည်။ 

## ဆက်လက်ဖတ်ရှုရန်
သီဒါ ခုနစ်တန်

တောင်စဉ် ခုနစ်ထပ်
### ကိုးကား
မြန်မာနိုင်ငံ၏ အစိုးရဌာနဆိုင်ရာ ရာထူး အဆင့်များ

မြန်မာနိုင်ငံတွင် အစိုးရဝန်ထမ်းအားလုံးကို "နိုင်ငံ့ဝန်ထမ်း" ဟု ခေါ်ဆိုပြီး အစိုးရဌာနများနှင့် အဖွဲ့အစည်းများကို "ဝန်ထမ်းအဖွဲ့အစည်း" ဟု ခေါ်ဆိုသည်။ ၎င်းတို့၏ အဆင့်များနှင့် ခန့်အပ်မှုများကို အဓိကအားဖြင့် အမျိုးအစားနှစ်မျိုးဖြင့် အုပ်စုဖွဲ့ထားသည်။

## ဝန်ထမ်းအမျိုးအစားများ 
### အရာထမ်း (သို့မဟုတ်) ပြန်တမ်းဝင်အရာရှိ 
ရာထူးတိုးခြင်းနှင့် ခန့်အပ်ခြင်းတို့ကို မြန်မာနိုင်ငံပြန်တမ်းတွင် မှတ်တမ်းတင်ထားသည်။

### အမှုထမ်း 
ပြန်တမ်းဝင်အရာရှိများအောက် ရာထူးအဆင့်များ ဖြစ်သည်။

## ရာထူးအဆင့်များနှင့် အခေါ်အဝေါ်များ 
အစိုးရဌာနများတွင် ရာထူးအဆင့် ၁၃ ဆင့်ရှိပြီး ဌာနဆိုင်ရာ ရာထူးအဆင့်အခေါ်အဝေါ်များသည် ဌာနတစ်ခုနှင့်တစ်ခု မတူညီကြပေ။

#### ဝန်ဆောင်မှုပေးသည့် အစိုးရဌာနများ (ဥပမာ- လုပ်ငန်းများ၊ အင်တာပရိုက်များ၊ ကော်ပိုရေးရှင်းများ) 
အရာထမ်းရာထူးအဆင့်များမှာ လက်ထောက်မန်နေဂျာ မှစပြီး ဦးဆောင်ညွှန်ကြားရေးမှူး အဆင့်အထိ ဖြစ်သည်။

#### မူဝါဒနှင့် ပေါ်လစီများ ထုတ်ပြန်ကြီးကြပ်ကွပ်ကဲသည့် အစိုးရဌာနများ (ဥပမာ- ဦးစီးဌာနနှင့် ညွှန်ကြားမှုဦးစီးဌာနများ) 
အရာထမ်းရာထူးအဆင့်များမှာ ဦးစီးအရာရှိ မှစပြီး ညွှန်ကြားရေးမှူးချုပ် အဆင့်အထိ ဖြစ်သည်။

#### တက္ကသိုလ်များ 
စာပေဆိုင်ရာ အဆင့်များဖြင့် ရာထူးသတ်မှတ်လေ့ရှိသည်။

#### ကျန်းမာရေးဌာနများ 
ဆေးဘက်ဆိုင်ရာ အခေါ်အဝေါ်များဖြင့် ရာထူးသတ်မှတ်ကြသည်။

#### စက်/နည်းပညာ/ဆောက်လုပ်ရေးဌာနများ 
အင်ဂျင်နီယာ အစရှိသော အခေါ်အဝေါ်များဖြင့် ရာထူးသတ်မှတ်ကြသည်။

#### ပြန်ကြားရေး၊ ပုံနှိပ်ရေး၊ ဇာနယ်ဇင်းနှင့် သတင်းဌာနများ 
သက်ဆိုင်ရာ ရာထူးအခေါ်အဝေါ်များ ရှိသည်။

## ရာထူးအဆင့် သတ်မှတ်မှုများ (ယေဘုယျ) 
* ဦးစီးအရာရှိ/ဒုတိယမန်နေဂျာအဆင့် သည် မြို့နယ်ဌာနတာဝန်ခံ၊ ဘဏ်ခွဲတာဝန်ခံ၊ ဌာနစိတ်မှူး ဖြစ်သည်။
* လက်ထောက်ညွှန်ကြားရေးမှူး/မန်နေဂျာအဆင့် သည် ခရိုင်ဌာနတာဝန်ခံ ဖြစ်သည်။
* ဒုတိယညွှန်ကြားရေးမှူး/လက်ထောက်အထွေထွေမန်နေဂျာအဆင့် သည် တိုင်း/ပြည်နယ်ဒုတိယဌာနတာဝန်ခံ ဖြစ်သည်။
* ညွှန်ကြားရေးမှူး/ဒုတိယအထွေထွေမန်နေဂျာ သည် တိုင်း/ပြည်နယ်ဌာနတာဝန်ခံ ဖြစ်သည်။
* ဒုတိယညွှန်ကြားရေးမှူးချုပ်/အထွေထွေမန်နေဂျာအဆင့် သည် ဝန်ထမ်းအဖွဲ့အစည်း ဒုတိယအကြီးအမှူး သို့မဟုတ် ရုံးချုပ်တာဝန်ခံများ ဖြစ်ကြသည်။

## စစ်ဘက်နှင့် ဌာနဆိုင်ရာ အမှုထမ်းရာထူးများ 
စစ်ဘက်ရာထူးခန့်အပ်မှုများတွင် ပြန်တမ်းဝင်အရာရှိအဆင့်သည် ဒုတိယဗိုလ် (ကြည်းတပ် - Second Lieutenant၊ လေတပ် - Pilot Officer၊ ရေတပ် - Midshipman) အဆင့်မှ စတင်သည်။ ဌာနဆိုင်ရာ အမှုထမ်းရာထူးများဖြစ်သည့် မြန်မာနိုင်ငံရဲတပ်ဖွဲ့မှ ဒုတိယရဲအုပ်၊ အထူးစုံစမ်းစစ်ဆေးရေးဦးစီးဌာန၊ မီးသတ်ဦးစီးဌာန၊ အကျဉ်းဦးစီးဌာန၊ လူဝင်မှုကြီးကြပ်ရေး/ပြည်သူ့အင်အား/အမျိုးသားမှတ်ပုံတင်နှင့် နိုင်ငံသားဦးစီးဌာန၊ သစ်တောဦးစီးဌာန စသည့် ဦးစီးဌာနအချို့မှ ဒုတိယဦးစီးမှူး အဆင့်များနှင့် ၎င်းတို့၏ ဝတ်စားဆင်ယင်မှု (ကော်လာတံဆိပ်၊ ပခုံးအပွင့်) သည် ဆင်တူကြသည်။

## အရေးယူပိုင်ခွင့် 
ဝန်ထမ်းအဖွဲ့အစည်းများတွင် အရာထမ်းများသာ အမှုထမ်းများအား အရေးယူနိုင်သည့် အာဏာ ကို ရရှိသည်။ ပြစ်မှုကျူးလွန်သည့် အရာထမ်းများကိုမူ ၎င်းတို့ထက်မြင့်သည့် အရာထမ်းများက အရေးယူနိုင်သည်။ သို့ရာတွင် ဝန်ထမ်းအဖြစ်မှ ထုတ်ပယ်ခြင်းကိုမူ ဌာနအကြီးအမှူး (သို့မဟုတ်) ၎င်း၏အခွင့်အာဏာရ အရာထမ်းကသာ ဆောင်ရွက်နိုင်သည်။

## ဆက်စပ်ဖတ်ရှုရန် 
* မြန်မာနိုင်ငံ၏ စစ်ဖက်ဆိုင်ရာ ရာထူး၊ အဆင့်၊ အဆောင်အယောင်နှင့် တံဆိပ်များ

## ကိုးကား 
ကဏ္ဍ:မြန်မာ နိုင်ငံ့ဝန်ထမ်းများ
ထုလ္လစ္စဉ်း

“ထူလစ္စယ”ဟူသော ပါဠိကို “ထုလ္လစ္စဉ်း”ဟု ခေါ်၏၊ (ထူလ+အစ္စယ။) ပါရာဇိကအာပတ်သင့်သူသည် ရဟန်းအဖြစ်ကို စွန့်လွှတ်မှ (လူအဖြစ်နှင့်ဖြစ်စေ သာမဏေအဖြစ်နှင့်ဖြစ်စေနေမှ) စင်ကြယ်၏၊ သံဃာဒိသေသ်အာပတ်သင့်သော ရဟန်းသည် ပရိဝါသ်မာနတ်ကျင့်၍ အဗ္ဘာန် သွင်းပြီးမှ စင်ကြယ်၏၊ ထုလ္လစ္စဉ်းစသော အောက်အာပတ် ၅-ပါးတွင် တပါးပါးသင့်သော ရဟန်းကား အခြားရဟန်းတပါးအထံ (၂-ပါး၃-ပါးနှင့် သံဃာ့အထံလည်း ဖြစ်နိုင်၏) “တပည့်တော်မှာ မည်သည့် အာပတ်သင့်ပါဟု ပြောရုံမျှဖြင့် စင်ကြယ်၏၊ ဤသို့ ပြောခြင်းကို “ဒေသနာ = ပြောခြင်း, ဒေသနာကြားခြင်း”ဟု ခေါ်ကြ၏။

### ဒေသနာပြောရုံမျှဖြင့် စင်ကြယ်သော အရုံ့အရင်း အကြမ်းထန်းဆုံး အပြစ်
ထိုသို့ ဒေသနာပြောရုံမျှဖြင့် စင်ကြယ်သော အာပတ် ၅ဖုံတို့တွင်ကား ဤထုလ္လစ္စဉ်းအာပတ်သည် အချို့ အရုံ့အရင်း အကြမ်းထန်းဆုံး အပြစ်တည်း၊ ထိုကြောင့် “ထူလော-ရုံ့ရင်းကြမ်းထန်းသော-အစ္စယော-အပြစ်တည်း”ဟု သော ဝိဂြိုဟ်အရ “**ထုလ္လစ္စယ**”ဟု အမည်ရလေသည်။ ။ 

ယင်း-သည်— ရဟန်းယောက်ျားတို့၏ ထုလ္လစဉ်း, ရဟန်းမတို့၏ ထုလ္လစဉ်း-အာပတ်ဟု ၂-မျိုးရှိ၏ ။ 

အာပတ် ၇-မျိုးတို့တွင် **၃-ခုမြောက်အာပတ်** ။ 

သီလဝိပတ္တိ အာစာရဝိပတ္တိ ၂-မျိုးတို့တွင် **အာစာရဝိပတ္တိ** ၊ 

မာတိကာ ဝိဘင်း-၌ လာသော အာပတ် ၂-မျိုးတို့တွင် **ဝိဘင်း၌လာသော အာပတ်** ၊ 

လောကဝဇ္ဇ, ပဏ္ဏတ္တိဝဇ္ဇ-အာပတ် ၂-မျိုးတို့တွင် **လောကဝဇ္ဇ-အာပတ်** ၊ 

လဟုက, ဂရုက-အာပတ် ၂-မျိုး တို့တွင် **လဟုက**၊ 

သာဝသေသ, အနဝသေသ-အာပတ် ၂-မျိုးတို့တွင် **သာဝသေသ**၊ 

သပ္ပဋိကမ္မ, အပ္ပဋိကမ္မ-အာပတ်၂-မျိုးတို့တွင် **သပ္ပဋိကမ္မ**၊ 

ဒေသနာဂါမိနီ, အဒေသနာဂါမိနီ အာပတ် ၂-မျိုးတို့တွင် **ဒေသနာဂါမိနီအာပတ်** ၌ ပါဝင်၏။

### ထုလ္လစ္စဉ်းအာပတ်များ
ကျဉ်းသော မဂ်ဝရှိသော သတ္တဝါ၏ မဂ်၌ မေထုန်မှုပြုခြင်း၊ သတ္တဝါတို့၏ အင်္ဂါဇာတ်ကို မိမိအင်္ဂါဇာတ်ဖြင့် မသွင်းဘဲ တို့ရုံ တို့ခြင်း၊ မေထုန်ရာဂဖြင့် မိန်းမ နိမိတ်ကို မိမိမုခဖြင့် တို့ခြင်း၊ သံဃိကဂရုဘဏ်ပစ္စည်းကို သံဃာအား မပန်ကြား အစိုးတရ သူတစ်ပါးအား ပေးခြင်း၊ [သံဃာသဘောတူပင်ဖြစ်သော်လည်း ဒုက္ကဋ်၊ ထေယျစိတ်ဖြင့် ဒုတိယပါရာဇိကသိက္ခာပုဒ်၌ ပြဆိုထားသော ထိုရွှေစင်တမတ် တန်ဖိုးရှိသော ပစ္စည်းကို ချီကြွမိသော် ပါရာဇိကအာပတ် သင့်၏၊] 

### သံဃိက ဂရုဘဏ်ပစ္စည်းဖြစ်သော
(၁)အရံ, အရံရာတို့လည်းကောင်း၊ 

(၂) ကျောင်း, ထိုကျောင်း၏ အရာလည်းကောင်း၊ 

(၃) ညောင်စောင်း, အင်းပျဉ်ဟု ခေါ်သော ခုတင်, ထိုင်ခုံတို့လည်းကောင်း၊ ဘုံလျှိုဟု ခေါ်သော မွေ့ရာ, မှီအုံး ခေါင်းအုံး စသော အိပ်ရာနေရာလည်းကောင်း၊ 

(၄) ကြေးအိုး, ကြေးဖျဉ်းလည်းကောင်း၊ ကြေးအိုးစရည်းကြီး, ကြေးအင်တွဲလည်းကောင်း၊ ဓားမ, ပဲခွပ်, ပုဆိန်, ပေါက်တူး, ဆောက်လည်းကောင်း၊ 

(၅) နွယ်လည်းကောင်း, ဝါးလည်းကောင်း, မြက်သက် ငယ်, သစ်ရွက်, ဖြူဆံမြက်, ပြိတ်မြက်, မြေညက်, သစ်ဘဏ္ဍာ, မြေဘဏ္ဍာတို့ လည်းကောင်း၊ ဤအစုအားဖြင့် ငါးပါး၊ သရုပ်အားဖြင့် နှစ်ဆယ့်ငါးပါး၊ အစိတ် အားဖြင့် များစွာကုန်သော ဘဏ္ဍာတို့ကို သံဃာ, ဂိုဏ်း, ပုဂ္ဂိုလ်တို့သည် မဝေဖန် အပ်ကုန်။ ဝေဖန်သော ရဟန်းအား **ထုလ္လစ္စဉ်းအာပတ်**သင့်၏၊ ထိုဘဏ္ဍာတို့ကို သံဃာစသည် ဝေဖန်အပ်ကုန်သော်လည်း ဝေဖန်အပ်သည် မမည်ကုန်၊ မဝေဖန် ရာ။ လေးလှစွာသော ဘဏ္ဍာတို့ဟူ၍ ဆိုအပ်ကုန်၏၊ စွန့်အပ်ကုန်သောလည်း စွန့်အပ်သည် မမည်ကုန်။  ခြင်ထောင်သည်လည်း အထက်၌ ပြဆိုခဲ့သော အစုအားဖြင့် ငါးပါးတို့တွင် အမှတ် (၂)အစု၌ အကျုံးဝင် သည်ဟု  ၌ ဆို၏၊

### ဆက်လက်ဖတ်ရှုရန်
*အာပတ်
* ဝိနည်း
### ကိုးကား
ရိုဟင်ဂျာ ဘာသာစကား

**ရိုဟင်ဂျာဘာသာစကား** (ဟားနီဖီး ရိုဟင်ဂျာ: 𐴌𐴗𐴥𐴝𐴙𐴚𐴒𐴙𐴝, Ruáingga, '***)**** သည် အင်ဒို-အာရိယန် စကားနွယ်ဝင် ဘာသာစကားဖြစ်ပြီး မြန်မာနိုင်ငံ၊ ရခိုင်ပြည်နယ်ရှိ ရိုဟင်ဂျာလူမျိုးများက ပြောဆို၊ အသုံးပြုသည်။ ****  ဤဘာသာစကားသည် အာသံနှင့် စစ်တကောင်းဘာသာစကားတို့နှင့် နီးစပ်မှုရှိသည်။***'

##  ကိုးကား 
ကဏ္ဍ:မြန်မာနိုင်ငံ၏ ဘာသာစကားများ

ကဏ္ဍ:ဘင်္ဂလားဒေ့ရှ်နိုင်ငံ၏ ဘာသာစကားများ
ဖြူသီ

ဖြူသီ (၁၉၃၈ မွေးဖွား) သည် မြန်မာပေါ့ပ်အဆိုတော်ဖြစ်သည်။ ဆယ်စုနှစ်များစွာကြာ အနုပညာအလုပ်များလုပ်ကိုင်နေသော်လည်း ၃၃ နှစ်အတွင်း ပထမဆုံးအကြိမ်အဖြစ် ရန်ကုန် အမျိုးသားကဇာတ်ရုံတွင် ၂၀၁၃ ခုနှစ် မတ်လတွင် ပထမဆုံးအကြိမ် ဖျော်ဖြေပွဲ ပြုလုပ်ခဲ့သည်။ သူမသည် အယ်လ်ဘမ် ၁၄ ပုဒ် ထွက်ရှိထားသည်။

## အယ်လ်ဘမ်များ 
* မိုင်ပေါင်းကုဋေ (1981)
* အဏ္ဏဝါချစ်ခရီး (1981)
* အချစ်အင်ပါယာ (1982)
* ပလူတိုမှာနှစ်ယောက်တည်း (1983)
* မိုးညဝင်္ကပါ (1983)
* ပါရမီဖြည့်ဖက် (1984)
* ဟေ့ (1984)
* မိုးနတ်မောင်ရှင် (1987)

## မိသားစု 
မြန်မာဂီတ လောကမှာ ထင်ရှားတဲ့  မြန်မာသံစဉ် တေးသံရှင်ကြီး ရာဇာဝင်းတင့် (ခေါ်)  မြန်မာ့အသံနှင့် ရုပ်မြင်သံကြားမှ ဦးမြင့်အောင် (ဦးစီးအရာရှိ-တာဝန်ခံ)(ငြိမ်း)သည်  ဖြူသီ၏ မောင်ဖြစ်သည်။ တေးသံရှင်ကြီး ရာဇာဝင်းတင့်ဟာ “ရတနာပုံ”၊ “ဂုဏ်မြင့်သူ”၊ “မုန်းမေ့မယ်မိုး”၊ “လွမ်းငွေ့ဝေဝေ ငယ်ချစ်ဆွေ”၊ “အိပ်မက်လှလှ မက်ပါစေ”၊ “ဗိုလ်အောင်ဒင်လို လွမ်းပြမယ်”၊ “နိစ္စရောင်ခြည်” စတဲ့ မြန်မာသံစဉ် တေးသီချင်းပေါင်းများစွာ သီဆိုခဲ့သူ ဖြစ်သည်။

အဆိုတော် မို့မို့သည် ဖြူသီ၏ သမီးဖြစ်သည်။

## ကိုးကား 
ကဏ္ဍ:မြန်မာ အမျိုးသမီး အဆိုတော်များ
အိုးမိဆိုခ

**အိုးမိဆိုခ** (大晦日) သို့မဟုတ် **အိုးဆုဂိုမိုရိ** (大晦) သည် နှစ်တစ်နှစ်၏ နောက်ဆုံးနေ့တွင်ကျင်းပသည့် ဂျပန်ရိုးရာပွဲတော်တစ်ခု ဖြစ်သည်။ နှစ်တစ်နှစ်၏ ၁၂ လပိုင်း နောက်ဆုံးနေ့တွင် ကျင်းပသည့် ပွဲတော်ဖြစ်သည်။ မဲဂျိခေတ်ကာလတွင် ဂျပန်နိုင်ငံတွင် ဂရီဂေါရီးယန်း ပြက္ခဒိန်ကို အသုံးပြုမှုစတင်ခဲ့ခြင်းနှင့်အတူ ဒီဇင်ဘာလ ၃၁ ရက်နေ့တွင် (နှစ်သစ်ကူးပွဲတော်) နှင့်အတူ လက်ရှိအချိန်တွင် ကျင်းပလျက်ရှိသည်။

## ရင်းမြစ်များ
### ဝေါဟာရ
လနှင့်နေ၏ ရွေ့လျားပြောင်းလဲမှုကို အခြေခံထားသည့် ဂျပန်ပြက္ခဒိန်တွင် လတစ်ခုချင်းစီတိုင်း၏ နောက်ဆုံးနေ့ကို မိဆိုခ (晦日) ဟု ခေါ်သည်။ မူလအဓိပ္ပါယ်မှာ "မိဆို" ကို 三十 ဟု ရေးကြပြီး သုံးဆယ်ရက်မြောက်နေ့ကို ဆိုလိုသည်။ သို့သော်လည်း "မိဆိုခ" သည် လတစ်ခု၏ ကြာချိန်ကာလပေါ်မူတည်ကာ တစ်ခါတစ်ရံ ၂၉ ရက်မြောက်နေ့တွင် ကျရောက်သည်လည်း ရှိသည်။ ၁၂ လပါရှိသည့် နှစ်တစ်ခု၏ နောက်ဆုံးနေ့ကို "အိုးမိဆိုခ" (大晦日) ဟု ခေါ်ကြသည်။ 大 အက္ခရာသည် နှစ်တစ်နှစ်၏ နောက်ဆုံးနေ့ကို ရည်ညွန်းပြီး "ကြီးမြတ်သည့်သုံးဆယ်ရက်နေ့" ဟု အဓိပ္ပါယ်ရသည်။ မဲဂျိခေတ်ကာလ ပြုပြင်ပြောင်းလဲမှုများ၏ တစ်စိတ်တပိုင်းအနေဖြင့် ဂျပန်နိုင်ငံတွင် ဂရီဂေါရီးယန်း ပြက္ခဒိန်ကို ၁၈၇၃ ခုနှစ်တွင် ပြောင်းလဲအသုံးပြုခဲ့ကြသည်။ ထို့ကြောင့် အိုးမိဆိုခပွဲတော် (သို့) နှစ်သစ်ကူးပွဲတော်သည်လည်း ဒီဇင်ဘာလ ၃၁ ရက်နေ့တွင် ကျရောက်ခဲ့သည်။ ထိုနေ့ကို ရှေးကျသည့်အသံထွက်ပုံထွက်နည်းဖြင့် "အိုးဆုဂိုမိုရိ" ōtsugomori (大晦) ဟု သိုကြသည်။ ထိုအသံထွက်သည်လည်း ဆုခိဂိုမိုရိ tsukigomori (月隠り)၏ အတိုကောက်ဖြစ်ပြီး "လတစ်လ၏ နောက်ဆုံးနေ့" ဟု အဓိပ္ပါယ်ရသည်။

### လုပ်ဆောင်မှုများ
ပုံမှန်အားဖြင့် အရေးပါသည့် လုပ်ဆောင်မှုများသည် နှစ်သစ်ကူးနေ့ကို လန်းဆန်းစွာ စတင်ရန်အတွက် ဖြစ်သည်။ အချို့သော လုပ်ဆောင်မှုများတွင် အိမ်သန့်ရှင်းခြင်း၊ အကြွေးများကို ပေးချေခြင်း၊ သန့်ရှင်းစင်ကြယ်အောင်လုပ်ခြင်း (မကောင်းသော ဝိဉာဉ်များနှင့် မကောင်းသောကံများကို မောင်းထုတ်ဖယ်ရှားခြင်းကဲ့သို့) နှင့် နှစ်တစ်ခု၏ ကုန်ခါနီးနာရီအချိန်များတွင် ရေချိုးကာ နားနားနေနေနေထိုင်ခြင်းဖြင့် အချိန်ကို ကုန်ဆုံးစေခြင်း စသည့်နည်းလမ်းများ ပါဝင်သည်။ မကြာသေးသောကလများတွင် မိသားစုဝင်များနှင့် သူငယ်များများ စုဝေးကြကာ ပါတီပြုလုပ်ခြင်းများနှင့် NHK တွင် ပြသသည့် Kōhaku Uta Gassen (紅白歌合戦, "Red/White Singing Battle") ကို လေးနာရီကြာကြည့်ရှုခြင်းများ ပြလုပ်လာခဲ့ကြသည်။ ထို့အပြင် ကိုယ်ခံပညာပေါင်းစုံပြိုင်ပွဲများ ကြည့်ရှုခြင်းများလည်း လုပ်ဆောင်လာခဲ့ကြသည်။ ထိုဓလေ့သည် ရှေးယခင်ကလည်းက ဂျပန်နိုင်ငံ၏ ယဉ်ကျေးမှုတွင် တည်ရှိလာခဲ့သည့် toshigamisama (歳神様) or toshitokusama (歳徳様) စသည်တို့နှင့် ဆက်စပ်မှု ရှိသည်။

## ကိုးကား
ကဏ္ဍ:ဂျပန်နိုင်ငံရှိ ပွဲတော်များ
အရူပဈာန်

အရူပဈာန်သည် ရုပ်ကို စက်ဆုပ်သော ရူပဝိရာဂဘာဝနာကို ပွါး၍ရသော ဈာန်ဖြစ်သည်၊ ယင်း အရူပဈာန်သည် အာကာသာနဉ္စာယတနဈာန်, ဝိညာဏဉ္စာယတနဈာန်, အာကိဉ္စညာယတနဈာန်, နေဝသညာနာသညာယတနဈာန် ဟု ၄-ပါးရှိသည်။ 
## အာကာသာနဉ္စာယတနဈာန်
ထိုတွင် (၁) စတုက္ကနည်းအားဖြင့် ရူပစတုတ္ထဈာန်, ပဉ္စကနည်းအားဖြင့် ရူပပဉ္စမဈာန်ကို ဝသီဘော်ငါးပါးဖြင့် အဖန်ဖန် လေ့လာပြီးနောက် ရုပ်၌ အပြစ်ဒေါသ မြင်ပြီးလျှင် ကသိုဏ်း ၉-ပါးတွင် တစ်ပါးပါးကို ပယ်ခွါ၍ အဆုံးမရှိသော ကောင်းကင်ပညတ်ကို အာရုံပြုကာ “အာကာသော အနန္တော, အာကာသော အနန္တော”ဟု စီးဖြန်းပွါးများ၍ ရအပ်သောဈာန်သည် အာကာသာနဉ္စာယတနဈာန်မည်၏။ ရုပ်တရားကို အာရုံမပြုသောကြောင့်လည်းကောင်း, ပဌမ ရအပ် ရောက်အပ်သောကြောင့်၎င်း ယင်းကို ပဌမာရုပ္ပဈာန် ဟုခေါ်သည်၊ (ယင်း ပဌမာရုပ္ပဈာန်သည် အာကာသတည်းဟူသော ပညတ်ကို အာရုံပြုသည်)။  

## ဆက်လက်ဖတ်ရှုရန်
ရူပဈာန်

ဈာန်

ကသိုဏ်း

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ယွမ်ပျောင်း

**ယွမ်ပျောင်း** (ငယ်မည်- **ဟာလင်ချွန်း**၊ ၂၆ ဇူလိုင် ၁၉၅၇ ဖွား) သည်  ဟောင်ကောင် ရုပ်ရှင်မင်းသား၊ သိုင်းပညာရှင်နှင့် စတန့်သမား ဖြစ်သည်။  ဂျွမ်းဘားအတတ်နှင့် တရုတ်သိုင်းပညာတွင် ထူးချွန်ပြီး၊ ရုပ်ရှင်ကားပေါင်း ၈၀  ကျော်တွင် စတန့်သမား၊ အက်ရှင်သိုင်းကွက်ဖန်တီးသူအဖြစ် ပါဝင် ဆောင်ရွက်ခဲ့သည်။  ဟုန်ကျင်းပေါင်၊ ဂျက်ကီချန်း စသော ညီနောင်များနှင့်အတူ ပေကျင်းအော်ပရာကျောင်းရှိ  တရုတ်ပြဇာတ်အကယ်ဒမီမှ *ဖိုးကံကောင်း ခုနစ်ဦး*ထဲမှ တဦး ဖြစ်သည်။ ယွမ်ပျောင်းသည်  ရုပ်ရှင်ကား ၁၃၀ ကျော်တွင် ပါဝင်ခဲ့သည်။ ဟောင်ကောင်ချန်နယ် တီဗွီဘီအတွက်  ဇာတ်လမ်းတွဲ ၈ ခုတွင် ပါဝင်သရုပ်ဆောင်ခဲ့သည်။

## ဘဝအစ 
၁၉၅၇ ခု ဗြိတိသျှဟောင်ကောင်တွင် ဟာလင်ချွန်းဟူ၍ မွေးဖွားလာသော  သူသည် သားသမီး ၈ ဦးအနက် ပဉ္စမမြောက်သား ဖြစ်သည်။ အသက် ၆ နှစ်သားတွင်  ပေကျင်းအော်ပရာကျောင်းမှ တရုတ်ပြဇာတ်အကယ်ဒမီတွင် စာရင်းသွင်း တက်ရောက်သည်။  စင်နာမည်မှာ ယွမ်ပျောင်း (ကျားလေး) ဖြစ်ပြီး၊ အတန်းဖော်များ ဖြစ်သော  ဂျက်ကီချန်း၊ ဟုန်ကျင်းပေါင်၊ ယွမ်ခွေ၊ ယွမ်ဟွာနှင့် အခြား များစွာသော  ကလေးများနှင့်အတူ နောင်တွင် ဟောင်ကောင် ရုပ်ရှင်လောကတွင် နာမည်ကြီးလာမည့်  ဆရာ ယွီကျန့်ယွမ် လက်အောက်တွင် လေ့ကျင့်ရသည်။ ဂျက်ကီချန်း၏  ကိုယ်ရေးအတ္ထုပ္ပတ္တိအရ၊ ယွမ် သင်တန်း ပထမနေ့မှာပင် သူ့ဆရာက  နောက်ဂျွမ်းပစ်ခိုင်းရာ၊ ယွမ်သည် ကနဦး စမ်းကြည့်ရာမှာ ကောင်းစွာ  ဂျွမ်းပစ်ပြနိုင်ခဲ့သည်ဟု ဆိုသည်။ ထိုကျောင်းတွင် အသက် ၁၆ နှစ်ထိ  နေခဲ့သည်။  ကျောင်းထွက်သော်၊ ဟုန်ကျင်းပေါင်နောက် လိုက်ကာ၊ ဟောင်ကောင် ရုပ်ရှင်လောကတွင်  အသက်မွေးကျောင်းလေသည်။

## ပုဂ္ဂိုလ်ရေး 
၁၉၈၄ မှာ ဒီဒီဖန်း (ဖန်းစုဟာ)နှင့် အိမ်ထောင်ကျသည်။ ကလေး နှစ်ယောက်ရပြီး၊ သမီး ယီပွီကို ၁၉၈၆ တွင် မွေး၍၊ သား မင်ဆက်ကို ၁၉၈၈ တွင် မွေးသည်။ ကနေဒါတွင် အိမ်ဝယ်ထားပြီး၊ ဂေါက်ရိုက်ရသည်ကို သဘောကျသည်။

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၅၇ မွေးဖွားသူများ
ကဏ္ဍ:ရိုးရာတရုတ်ဘာသာစကား စာသားပါဝင်သော ဆောင်းပါးများ
ကဏ္ဍ:တရုတ်ဘာသာစကား ပါဝင်သော ဆောင်းပါးများ
ကဏ္ဍ:တရုတ် အမျိုးသား ရုပ်ရှင်သရုပ်ဆောင်များ
နန်းခမ်းနောင့်

**နန်းခမ်းနောင့်**(၁၉၉၁ဖွား) သည် စီးပွားရေးလုပ်ငန်းရှင်ကြီး ဦးအောင်ကိုဝင်း၏ သမီးလတ်ဖြစ်သည်။  နန်းသည် I-KBZ Insurance ၏ သဘာပတိဖြစ်ပြီး ကျန်းမာရေး၊ ပညာရေး၊ ဆင်းရဲမွဲတေမှု လျှော့ချရေးနှင့် လူငယ်စွမ်းရည်မြှင့်တင်ရေးတို့ကို ပံ့ပိုးပေးသည့် ကမ္ဘောဇ အနာဂတ် အလင်းတန်း မြန်မာဖောင်ဒေးရှင်း  Brighter Future Myanmar Foundation ၏ ပူးတွဲတည်ထောင်သူလည်း ဖြစ်သည်။ သူမသည် ပရဟတိတစိတ်ရှိပြီး ကျားမတန်းတူညီမျှမှုအရေး နက်ရှိုင်းစွာဆောင်ရွက်သူဖြစ်သည်။  အမျိုးသမီးများကဏ္ဍကို မြှင့်တင်ပေးမှုကြောင့် အာဆီယံစီးပွားရေးစွမ်းဆောင်ရှင်ဆု ချီးမြှင့်ခံထားရသည်။

## ငယ်ဘဝနှင့်ပညာရေး 
သူမကို ရှမ်းပြည်နယ် တောင်ကြီးမြို့တွင် ဖခင်ဦးအောင်ကိုဝင်း၊မိခင် နန်းသန်းထွေးတို့က ၁၉၉၁တွင် မွေးဖွားသည်။မွေးချင်း (၃) ဦးအနက် ဒုတိယမြောက် သမီးဖြစ်သည်။ ငယ်စဉ်အခါက တောင်ကြီးမြို့တွင်ပင် ပညာသင်ကြားသည်။ယင်းနောက် စင်ကာပူ၊ လန်ဒန်နှင့် ကာတာတို့တွင် ဆက်လက် ပညာသင်ကြားခဲ့သည်။

## စီးပွားရေးနယ်ပယ်ထဲရောက်ရှိလာပုံ 
သူမအသက် ၂၄နှစ်အရွယ်မှာပင်  ကမ္ဘောဇဘဏ်၏ လူငယ် အမှုဆောင် ဒါရိုက်တာ ဖြစ်လာခဲ့သည်။  ၂၀၁၇ ခုနှစ်တွင် သူမသည် ကမ္ဘောဇဘဏ်၏ Deputy CEO 3 အဖြစ်  ရာထူးတိုးမြင့် ခံရသည်။ သူမသည် ၂၀၁၈ခုနှစ်တွင်  မြန်မာနိုင်ငံ၏ ပထမဆုံး မိုဘိုင်းပိုက်ဆံအိတ် KBZ Pay ကို မိတ်ဆက်ခဲ့သည်။

## ပရဟိတဆောင်ရွက်မှုများ 
၂၀၀၈ဆိုင်ကလုန်းမုန်တိုင်း  နာဂစ် မြန်မာနိုင်ငံသို့ ရိုက်ခတ်ပြီးနောက် ပြန်လည်ထူထောင်ရေးလုပ်ငန်းများဆောင်ရွက်ကြစဉ် သူမသည် အမဖြစ်သူ နန်းလိုင်းခမ်း နှင့်အတူ  ကမ္ဘောဇ အနာဂတ် အလင်းတန်း မြန်မာဖောင်ဒေးရှင်း (BFM) တွင်  ပြန်လည်ထူထောင်ရေးလုပ်ငန်းမျာအား ဆောင်ရွက်သည်။ ကယ်ဆယ်ရေး စခန်းများသို့ သွားရောက်ကာ အိုးအိမ်ဆုံးရှုံးခဲ့ရသူများနှင့် မိသားစုများနှင့် တွေ့ဆုံကာ အားပေးသည်။ယင်းအပြင် ဖောင်ဒေးရှင်းတွင် ပူးတွဲဥက္ကဋ္ဌအဖြစ် တာဝန်ထမ်းဆောင်ရင်း ပရဟိတကိစ္စများ အင်တိုက်အားတိုက်ဆောင်ရွက်သည်။

## ရရှိခဲ့သော ဆုများ 
အမေရိကန်အခြေစိုက် Forbesမဂ္ဂဇင်းက သူမကို   မြန်မာနိုင်ငံရှိ လူငယ်စီးပွားရေးခေါင်းဆောင်များ၏ အတောက်ပဆုံးအလင်းတန်းများထဲမှ တစ်ခုဟု ဖော်ပြသတ်မှတ်သည်။သူမ၏ အောင်မြင်သော စီးပွားရေးလုပ်ကိုင်ပုံကိုလည်း ချီးကျူးသည်။ ၂၀၂၀ခုနှစ်တွင်   အာဆီယံက ချီးမြှင့်သော အာဆီယံ၏ ထူးချွန်သော စီးပွားရေးသမားများဆု( 5th ASEAN Entrepreneur Award 2020 )အား သူမရရှိသည်။ ထိုဆုသည် အမျိုးသမီးများ စွမ်းဆောင်ရည်မြှင့်တင်ရေး အမျိုးအစားဆု ဖြစ်သည်။

## မိသားစုဘဝ 
သူသည် ခင်ပွန်းဖြစ်သူ နယ်သာလန်နိုင်ငံသား Arno Willemink  နှင့် ၂၀၂၃ ခုနှစ် တွင် မင်္ဂလာဆောင်သည်။ကုန်ကျစရိတ်ကြီးမားသော ဧည့်ခံပွဲများ မပြုလုပ်ဘဲ  လိုအပ်သည့်နေရာများသို့ သိန်းပေါင်း၉၀၀၀၀ ကျော် ရေစက်ချလှူသည်။

## ကိုးကား 
ကဏ္ဍ:၁၉၉၁ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ စီးပွားရေးလုပ်ကိုင်သူများ
ဘွန်းဘွန်းဂဲး(လ်) ၃၀၃

ဘွန်းဘွန်းဂဲး(လ်)အဖွဲ့ဝင် (၇) ဦးမှာ ရှီးလင်းနယိကောင်း၊ ကျောက်ယွဲ့၊ ဝမ်ယိကျင်၊ ချန်ကျော်ရွှမ်း၊ ကျန်းနိုင်ချင်း၊ လျိုရှဲ့နင်နှင့် ကျန်းယိဖန်တို့ဖြစ်ကြသည်။ ဘွန်းဘွန်းဂဲး(လ်)၃၀၃ တို့သည် wajijiwa entertainment လက်အောက်မှ ၂နှစ်တာကာလလက်တွဲပြီးနောက် အဖွဲ့စာချုပ်သက်တမ်းပြည့်သွားပါသဖြင့် (၂၀၂၂၊ ဧပြီလ၊ ၇ရက်)တွင် ဘွဲ့ယူပြီးတော့ အဖွဲ့တရားဝင်ဖျက်သိမ်းပြီးတော့ တစ်ကိုယ်တော်အဆိုရှင်အဖြစ် ရပ်တည်သွားခဲ့ကြသည်။

## အဖွဲ့ဝင်များ 
*ရှီးလင်းနယိကောင်း (希林娜依·⾼/ (شىرىناي گاو)
*ကျောက်ယွဲ့ (赵粤)
*ဝမ်ယိကျင် (王艺瑾)
*ချန်ကျော်ရွှမ်း (陈卓璇)
*နေးနေးကျန်းနိုင်ချင်း (郑乃馨၊ พรนับพัน

พรเพ็ญพิพัฒน/ Pornnappan
Pornpenpipat)
*လျိုရှဲ့နင် (刘些宁)
*ကျန်းယိဖန် (张艺凡)

## ဂီတအလုပ် 
အဖွဲ့အယ်လ်ဘမ်များ

### Singles
### Soundtrack appearances
## ရိုက်ကူးရေးများ 
### စစ်မှန်ရှိုး 
## ကိုးကား
ကဏ္ဍ: တရုတ် မိန်းကလေး ပေါပ်အဆိုတော်များ
ကဏ္ဍ: ထိုင်း မိန်းကလေး ပေါပ်အဆိုတော်များ
ဖောန်နဖန်ဖောန်ထင်ဖီဖတ်

**ဖောန်နဖန်ဖောန်ထင်ဖီဖတ်** ( (ဂျွန်လ၊ ၂၅ရက်၊ ၁၉၉၇ဖွား) သည် **နေးနေး** () ဟု လူသိများသော တရုတ်ပေါ့ပ်အဆိုတော် နှင့် သရုပ်ဆောင်တစ်ဦးဖြစ်သည်။ နေးနေးသည် ၂၀၂၀တွင် တန်စန်တီဗီကနေထုတ်လွင့်ခဲ့သော (chaung 2020) အဆိုအကပြိုင်ပွဲအား ပါဝင်ယှဉ်ပြီုင်ခဲ့ရာ ပြိုင်ပွဲအပြီးတွင် ရမှတ်အဆင့်(၅)အနေနဲ့ wajijiwa ဖျော်ဖြေရေးလုပ်ငန်း လက်အောက်ရှိ တရုတ်မိန်းကလေးပေါ့ပ်အဆိုတော်အဖွဲ့ဖြစ်တဲ့ ဘွန်းဘွန်းဂဲး(လ်)၏ အဖွဲ့ဝင်ဖြစ်ခဲ့သည်။ ဖောန်နဖန်သည် wajijiwa ဖျော်ဖြေရေးလုပ်ငန်း လက်အောက် ဘွန်းဘွန်းဂဲး(လ်)အဖွဲ့ဝင်အဖြစ်နှစ်နှစ်တာကာလ လှုပ်ရှားခဲ့ရာမှ (၂၀၂၂)ခုနှစ်တွင် အဖွဲ့စာချုပ်တရားဝင်သက်တမ်းပြည့်သွားပါသဖြင့် ဆိုနီ တေးဂီတ ဖျော်ဖြေရေး ကုမ္ပဏီ လက်အောက်ကနေ တစ်ကိုယ်တော်အဆိုတော်အနေဖြင့် ဆက်လက်လှုပ်ရှားနေခဲ့သည်။

## အလုပ်အကိုင်များ 
နေးနေးသည် အသက်(၁၆)နှစ်အရွယ်မှာပင် ထိုင်းနိုင်ငံ၏ နာမည်ကြီးအဆိုပြိုင်ပွဲဖြစ်သော (True Academy  Fantasia
Season-10)တွင် ပါဝင်ယှဉ်ပြိုင်ခဲ့ပြီး နောက်ဆုံးပြိုင်ပွဲဝင်(၁၂)ယောက်ရွေးထုတ်သည့်အတွင်း နေးနေးသည် အဆင့်(၁၂)သင်တန်းသူဖြစ်ခဲ့သည်။ ပြိုင်ပွဲဝင်များအတွင်း နေးနေးသည် အသက်အငယ်ဆုံးသော ပြိုင်ပွဲဝင်တစ်ဦးလည်းဖြစ်သည်။ ထို့နောက် ဂျီအမ်အမ်ဖျော်ဖြေရေးကုမ္ပဏီက ထူထောင်ပေးခဲ့သော ထိုင်းပေါပ်မိန်းကလေးမိုက်ရှိတ်အဖွဲ့ဝင်တစ်ယောက်အနေဖြင့် (၂၀၁၅) ကနေ (၂၀၁၆) ထိ အနုပညာလှုပ်ရှားမှုရှိခဲ့သည်။ (Lat mat3) ဟူသော ဗီယက်နမ်ရုပ်ရှင်တွင်လည်း အဓိကဇာတ်ဆောင်အနေဖြင့် ပါဝင်သရုပ်ဆောင်ထားပြီး (The doll)ဟူသော တရုတ်ရုပ်ရှင်တွင်လည်း ပါဝင်သရုပ်ဆောင်ခဲ့သည်။ ၂၀၁၇ခုနှစ်တွင် (Teenage Mom) ဟူသော ထိုင်းစီးရီးမှာလည်း ဖွန်ဟူသောဇာတ်ကောင်ဖြင့် ဇာတ်ကူသရုပ်ဆောင်အနေဖြင့် ပါဝင်သရုပ်ဆောင်ခဲ့သည်။ ၂၀၁၉ခုနှစ်တွင် တရုတ်ဖျော်ဖြေရေးကုမ္ပဏီ အိုက်ချီယိက ထုတ်လွင့်ပြသခဲ့သော (Nice to meet Ufo)စီးရီးတွင်လည်း ချင်ဟူသောဇာတ်ကောင်ဖြင့် အဓိကဇာတ်ဆောင်အနေဖြင့် ပါဝင်သရုပ်ဆောင်ခဲ့သည်။ (2geather) ဟူသော ထိုင်းစီးရီးတွင်လည်း တေးဂီတအဖွဲ့က ပီအဲယားဟူသောဇာတ်ကောင်ဖြင့် ဇာတ်ကူသရုပ်ဆောင်အနေနှင့် ပါဝင်သရုပ်ဆောင်ခဲ့ပါသေးသည်။ (Longkhong)ထိုင်းစီးရီးတွင်လည်း P' aya ဟူသောဇာတ်ကောင်ဖြင့် ပါဝင်သရုပ်ဆောင်ခဲ့သည်။ ၂၀၂၀ခုနှစ်တွင် ထန်စန်ဗီဒီယိုက ထုတ်လွင့်ပြသခဲ့သော့ တရုတ်ပေါပ်မိန်းကလေးအဖွဲ့ထူထောင်ရေးပြိုင်ပွဲအား ပါဝင်ယှဉ်ပြိုင်ခဲ့ပြီး (၂၀၂၀ခုနှစ်၊ ၇လ၊ ၄ရက်နေ့) ပြိုင်ပွဲနောက်ဆုံးနေ့တွင် ပဥ္စမအဆင့်နေရာရကာ ဘွန်းဘွန်းမိန်းကလေး ၃၀၃အဖွဲ့ဝင်အနေဖြင့် တရားဝင်ပွဲဦးထွက်ခဲ့သည်။ နေးနေး၏ပရိသတ်အမည်သည် နီယွန်အက်တမ်(Neon  atom)ဖြစ်ပြီး နေးနေးကိုယ်စားပြုအရောင်သည် ဇော်မွှားပန်းရောင် (Pink Carnation) ဖြစ်သည်။ နေးနေးသည် ဝါးကျီးကျီးဝါးကုမ္ပဏီလက်အောက် ဘွန်းဘွန်းမိန်းကလေး ၃၀၃ အဖွဲ့နှင့် ၂နှစ်တာကာအတွင်း လက်တွဲခဲ့ရာ (၂၀၂၂)ခုနှစ်တွင် ချုပ်ဆိုထားသောအဖွဲ့စာချုပ်တရားဝင်သက်တမ်းပြည့်သွားပြီး အဖွဲ့အား တရားဝင်ဖျက်သိမ်းသွားပါသဖြင့် ဆိုနီတေးဂီတဖျော်ဖြေရေးကုမ္ပဏီနှင့် ဆက်လက်စာချုပ်ချုပ်ပြီး တစ်ကိုယ်တော်အဆိုတော်အနေဖြင့် အနုပညာအလုပ်များ ဆက်လက်လှုပ်ရှားနေခဲ့သည်။

### တေးသီချင်းများ 
#### Singles 
#### Soundtrack Appearances 
#### Radio shows 
## ရုပ်ရှင်စီးရီးများ
### ရုပ်ရှင်များ 
### စီးရီးများ 
### တီဗီရှိုးများ 
## ပြင်ပလင့်များ 
* 
* 
* 

* 
* 
* 鄭乃馨的抖音短視頻主頁
* 
* 
* 

## ကိုးကား
Team Fortress 2

***Team Fortress 2*** သည် ဝင်းဒိုးစ်၊ Xbox 360 နှင့် ပလေးစတေရှင် ၃ အတွက် Valve မှ ထုတ်လုပ်သည့် ၂၀၀၇ ကစားသူအများအပြား ဗီဒီယိုဂိမ်းဖြစ်သည်။ ၎င်းကို ဝင်းဒိုးစ် အတွက် သီးသန့်ဂိမ်းအဖြစ် ၂၀၀၈ ခုနှစ် ဧပြီလတွင် ထုတ်ဝေခဲ့ပြီး ၂၀၁၀ ခုနှစ် ဇွန်လတွင် Mac OS X နှင့် လင်းနပ်စ်တို့ကို ဖေဖေါ်ဝါရီ ၂၀၁၃ တွင် အဆင့်မြှင့်တင်ခဲ့သည်။

## ဇာတ်ကောင်များ 
### အဓိကဇာတ်ကောင်များ 
* **Scout** (အသံသရုပ်ဆောင်: Nathan Vetterlein) သည် ဘော့စတွန်မြို့၊ မက်ဆာချူးဆက်ပြည်နယ်၊ အမေရိကန်ပြည်ထောင်စုမှ အမေရိကန် ဘေ့စ်ဘောပုရိတ်သတ်နှင့် လမ်းဘေးအပြေးသမားဖြစ်သည်။ညီအစ်ကို၈ယောက်တွက် အငယ်ဆုံးဖြစ်ပြီး Team Fortress ၏ ရုပ်ပြစာအုပ်များထဲမှ တစ်ခုဖြစ်သော "The Naked And The Dead" အဆိုအရ Scout သည် ကမ္ဘာမြေမှ အမျိုးသမီးများအတွက် ဘုရားသခင်မှ ဖန်တီးပေးထားသော လက်ဆောင်တစ်ခုဖြစ်သည်။
* **စစ်သား** (၊ အသံသရုပ်ဆောင်: ရစ်ခ် မေ) သည် အနောက်အလယ်ပိုင်း၊ အမေရိကန်ပြည်ထောင်စုမှ အမေရိကန် အမျိုးသားရေးဝါဒီမျိုးချစ်ဖြစ်သည်။ ရူးကြောင်ကြောင်နိုင်သော မျက်ကန်းမျိုးချစ်သမားဖြစ်ပြီး ဒုတိယကမ္ဘာစစ်အတွင်း အမေရိကန်စစ်တပ်ဖွဲ့တိုင်းတွင်ပါဝင်ခွင့်ပယ်ချခံရသူ ဖြစ်သည်။
* **ပီရို** (၊ အသံသရုပ်ဆောင်: ဒန်းနစ် ဘိတ်မင်း) သည် လိင်အမျိုးအစားမသိရသော မူလရဲ့ pyromaniac ဖြစ်သည်။ Pyro သည် မီးကို အလွန်အကြူး ရူးသွပ်စွဲလန်းပြီး ပတ်ဝန်းကျင်ကို အရှိအတိုင်းမမြင်နိုင်သော စိတ်ရောဂါရှင်တစ်ဦး ဖြစ်သည်။
* **ဒီမိုမင်း** (၊ အသံသရုပ်ဆောင်: ဂယ်ရီ ရွှ) သည် Ullapool မြို့၊ စကော့တလန်နိုင်ငံမှ စကော့တလန်သားလူမည်း၊ မျက်လုံးတစ်ဖက်လပ်၊ အရက်ချိုးဖြစ်ပြီး ဖောက်ခွဲဖြိုဖျက်မှုများ ကျွမ်းကျင်သူဖြစ်သည်။
* **Heavy Weapons Guy** သို့မဟုတ် **Heavy** (အသံသရုပ်ဆောင်: ဂယ်ရီ ရွှ) သည် ဆိုဗီယက်ပြည်ထောင်စုရဲ့ Dzhugdzhur တောင်များမှ ရုရှား လူကြီး ဖြစ်သည်။
* **အင်ဂျင်နီယာ** (၊ အသံသရုပ်ဆောင်: Grant Goodeve) သည် Bee Cave မြို့၊ တက္ကဆပ်ပြည်နယ်၊ အမေရိကန်ပြည်ထောင်စုမှ အမေရိကန် တီထွင်မှု၊ အင်ဂျင်နီယာ၊ ဉာဏနှင့် "good ol' boy" ဖြစ်သည်။
* **Medic** (အသံသရုပ်ဆောင်: Robin Atkin Downes) သည် စတုဂတ်ပြည်နယ်၊ ဂျာမနီနိုင်ငံမှ ဂျာမန် ဆရာဝန်ဖြစ်သည်။
* **စနိုက်ပါ** (၊ အသံသရုပ်ဆောင်: ဂျွန် ပက်ထရစ် လောရီ) သည် နယူးဇီလန် ocker ဖြစ်သည်။
* **Spy** (အသံသရုပ်ဆောင်: ဒန်းနစ် ဘိတ်မင်း) သည် ပြင်သစ် လျှို့ဝှက်သူလျှိုဖြစ်ပြီး Scout ၏ ဖခင်လည်း ဖြစ်သည်

### ကစား၍မရသော ဇာတ်ကောင်များ 
* **Administrator** (အသံသရုပ်ဆောင်: အယ်လန် မက်လိန်း)
* **Miss Pauling** (အသံသရုပ်ဆောင်: Ashly Burch)

## ဧည့်ခံတယ် 
## ကိုးကား 
## ပြင်ပလင့်ခ် 
* 
* 

ကဏ္ဍ:ဗွီဒီယိုဂိမ်းများ
လာဇရု (အဆိုတော်)

**လာဇရု** ခေါ် **ကျော်နိုင်သူ** (၁၉၇၀ - ၁၉ ဇန်နဝါရီ ၂၀၂၁) သည် မြန်မာနိုင်ငံသား တေးရေးဆရာနှင့် အဆိုတော် တဦး ဖြစ်သည်။ သီဆိုခဲ့သည့် သီချင်းများအနက် *အသည်းကွဲတဲ့ရောဂါ*မှာ နာမည် အကြီးဆုံး ဖြစ်သည်။ Rဇာနည် သီဆိုသော *ကြေကွဲစရာ* သီချင်း၏ တေးရေးသူမှာ လာဇရု ဖြစ်သည်။ 

အဆိုတော် လာဇရုဟာ ရုပ်ရှင်ဇာတ်ဝင် တေးသီချင်းများစွာ ရေးစပ် သီဆိုခဲ့ပြီး “အသည်းကွဲတဲ့ရောဂါ”၊ “ချစ်တဲ့သူ” ၊ “သုံးပွင့်ဆိုင်” စတဲ့ တေးသီချင်းများနဲ့ ကျော်ကြားခဲ့သူ ဖြစ်သည်။ 

## သီချင်းများ 
# အသည်းကွဲတဲ့ရောဂါ
# ကြေကွဲစရာ

## နိဂုံး 
မတော်တဆ ချော်လဲ၍ ဦးခေါင်းဒဏ်ဖြစ်ရာမှ မြောက်ဥက္ကလာပဆေးရုံတွင် ၂၀၂၁ ဇန်နဝါရီ ၁၉ ရက် နံနက် ၄ နာရီ ၅၀ မိနစ်တွင် ကွယ်လွန်သည်။ ကွယ်လွန်ချိန်တွင် အသက် (၅၁) နှစ် ရှိသည်။ 

## ကိုးကား 
ကဏ္ဍ:၂၀၂၁ ကွယ်လွန်သူများ
ကဏ္ဍ:မြန်မာ အမျိုးသား အဆိုတော်များ
ကဏ္ဍ:မြန်မာ အမျိုးသား တေးရေးဆရာများ
ကဏ္ဍ:မွေးဖွားခုနှစ် မသိရှိရသူများ
ကရိတ် အဂျီနာ

**ကရိတ် ဂျွန် အဂျီနာ** (, ၁၉၆၀ ဖွား)  သည် ယူနိုက်တက်စတိတ်အတွက် အိုလံပစ်အဆင့် ဂျူဒိုခဟောင်း တဦး  ဖြစ်သည်။  ၁၉၈၄ နွေအိုလံပစ်တွင်  ဝင်ပြိုင်ခဲ့သည်။

## သက်မွေး 
ကရိတ်ဂျွန်အဂျီနာကို ၇ စက်တင်ဘာ ၁၉၆၀ တွင် ဟာဝိုင်အီ၊ ဟိုနိုလူလူ၌  မွေးသည်။ (ဒုတိယနှင့်  ပထမဆု အသီးသီးရခဲ့သော) ၁၉၈၁ နှင့် ၁၉၈၃ အမျိုးသားစီနီယာဂျူဒိုပြိုင်ပွဲ အပါအဝင်  ပွဲစဉ်များစွာ၌ ဝင်ပြိုင်ခဲ့သည်။

ကော်လိုရာဒိုတက္ကသိုလ် တက်ခဲ့သည်။ 

၁၉၈၃ တွင် တပ်ထဲ ဝင်ပြီးနောက်၊ စစ်တပ် ကမ္ဘာ့အဆင့်  အားကစားပရိုဂရမ်တွင် ပြိုင်ရန် ရွေးချယ်ခံရသည်။ လက်ရည်စမ်းပွဲစဉ်များတွင် ဒုတိယ  ရသဖြင့်၊ ၁၉၈၄ အိုလံပစ်အသင်းအတွက် တနေရာ ရရှိခဲ့ကာ၊ ဂျူဒို ၆၅ ကီလို ဝိတ်တန်းတွင်  ဝင်ပြိုင်ခဲ့သော်လည်း ပြုတ်သွားသည်။ နောင်သော် အီရတ်နှင့် ဂျပန်တွင်  တာဝန်ထမ်းဆောင်သည်။

၂၀၁၁ ဂျပန်တွင် ပြင်းထန်သော ဆူနာမီ ရိုက်ခတ်ရာ၊ ဗိုလ်မှူးကြီး  ရာထူး တိုးသွားသော သူသည် Bilateral Coordination Action Team (BCAT) အဖွဲ့တွင်  ခေါင်းဆောင် ဖြစ်နေသည်။ ကပ်ဘေးပြီးနောက် အမေရိကန်စစ်သည်အင်အားကို ကွပ်ကဲလျက်၊  အပျက်အစီးပုံများ ရှင်းရာ၌ ဂျပန်အစိုးရကို ကူညီသည်။

"ဂျပန်ယဉ်ကျေးမှုကို ပိုမိုနားလည်စေရန်နှင့်  ဂျပန်လုံခြုံရေးနှင့် ဂျပန်-အမေရိကန် မဟာမိတ်အဖြစ်ကို အားကောင်းစေရန်  ပံ့ပိုးပေးခြင်း"အတွက် ၂၀၁၄ တွင် တက်နေဝန်းဘွဲ့ ချီးမြှင့်ခြင်း  ခံရသည်။

## ကိုးကား 
ကဏ္ဍ:အမေရိကန် ဂျူဒိုမောင်
ကဏ္ဍ:၁၉၆၀ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
မန္ဒာယုက

မန္ဒာယုက (တိ) [မန္ဒ+အာယု+က] နည်းသော အသက်ရှိသော (ပသာဒရုပ်)။ (အတိမဟန္တာရုံဝီထိ၌ အလုံးစုံသောစိတ်တို့၏ ခဏတိုင်းမှာပင် စက္ခုပသာဒရှိသော်လည်း စက္ခုဝိညာဉ် ဖြစ်သည့်တိုင်အောင် မှီသော စက္ခုပသာဒတို့ကို ပြလို၍ စိက္ခုဝိညာဉ်မဖြစ်မီ ခဏငယ် ၄၉-ချက် ရေတွက်သည်။ 
## မန္ဒာယုက, အမန္ဒာယုက
ထို၄၉ ချက်သော ခဏငယ်၌ ရှိသော စက္ခုပသာဒ ၄၉-ချက်လုံးကို စက္ခုဝိညာဉ် မှီသလော ဟူသော် အတီတဘဝင်မဖြစ်မီ ဖြစ်သော ၃၇-ချက်သော စက္ခုပသာဒသည် အတီတဘဝင် နှင့်ဥပါဒ်ပြိုင်သော ရူပါရုံအောက် အသက်တိုခြင်းကြောင့် **မန္ဒာယုက**မည်၏။ 

ထိုမန္ဒာယုကဖြစ်သော စက္ခုပသာဒတို့ကို စက္ခုဝိညာဉ် မမှီ၊ အတီတဘဝင်၏ ဌီမှ စ၍ ပဉ္စဒွါရာဝဇ္ဇန်း၏ ဘင်တိုင်အောင် ၁၁-ချက်သော ခဏ၌ရှိသော စက္ခုပသာဒသည် အတီတဘဝင်နှင့် ဥပါဒ်ပြိုင်သော ရူပါရုံထက် အသက်ရှည်ခြင်းကြောင့် **အမန္ဒာယုက** မည်၏။ ထိုအမန္ဒာယုက ဖြစ်သော စက္ခုပသာဒတို့ကိုလည်း စက္ခုဝိညာဉ် မမှီ။ 

## မဇ္ဈိမာယုက
အတီတဘဝင်၏ ဥပါဒ်ခဏ၌ ဖြစ်သော စက္ခုပသာဒသည် အတီတဘဝင်၏ ဥပါဒ်နှင့် ပြိုင်သောရူပါရုံနှင့် မျှသော အသက်ရှိခြင်းကြောင့် **မဇ္ဈိမာယုက** မည်၏။ ထိုမဇ္ဈိမာယုက ဖြစ်သော စက္ခုပသာဒကိုသာလျှင် စက္ခုဝိညာဉ် မှီသည်။ မဟန္တာရုံ ၂-ဝီထိ ပရိတ္တာရုံ ၆-ဝီထိတို့၌ မန္ဒာယုက ၃-ခုစီ အစဉ်အတိုင်း လျော့၍ ၃၄၊ ၃၁၊ ၂၈၊ ၂၅၊ ၂၁၊ ၁၉၊ ၁၆၊ ၁၃-ဟူ၍ မှတ်။ အမန္ဒာယုကမှာ ၃-ခုစီ အစဉ်အတိုင်း တိုး၍ ၁၄၊ ၁၇၊ ၂၀၊ ၂၃၊ ၂၆၊ ၂၉၊ ၃၂၊ ၃၅-ဟု မှတ်။ မဇ္ဈိမာယုကမှာ အဆုတ် အတိုး မရှိ။ ရှေးဦးစွာ ဖြစ်သော အတီတဘဝင်၏ ဥပါဒ် ခဏ၌ ဖြစ်သော စက္ခုပသာဒ အစုကိုသာ အမြဲမှတ်၊ မန္ဒာယုက, မဇ္ဈိမာယုက, အမန္ဒာယုက သုံးပါးကို ပေါင်းသော် ၄၉-ချက် စက္ခုပသာဒ ရသည်။ ဤအတူ သောတဒွါရဝီ ဃာနဒွါရဝီထိ,ဇိဝှါဒွါရဝီထိ, ကာယဒွါရဝီထိတို့၌ မန္ဒာယုက,မဇ္ဈိမာယုက,အမန္ဒာက သုံးပါးစီ ဝေဖန်ရမည်။  

အတီတဘဝင် ဥပါဒ်အခိုက်၌ အာရုံဖြစ်သော ရူပါရုံ, အာရုံအထင်ခံသော စက္ခုပသာဒ ၂-ပါးသည် အတူပြိုင်၍ ဥပါဒ်၏၊ ဒုတိယတဒါရုံ၏ ဘင်ခဏ၌ ဆိုပြီးသော ရူပါရုံနှင့် ပသာဒ ၂-ပါးသည် ပြိုင်၍ချုပ်၏၊ ထို့ကြောင့် အတီတဘဝင်နှင့်အတူ ဥပါဒ်ပြိုင်သော စက္ခုပသာဒသည် ရူပါရုံနှင့်မျှသော အသက်ရှိသောကြောင့် မဇ္ဈိမာယုကမည်၏။ စက္ခုဝိညာဉ် ဥပါဒ်ဆဲ၌ ဌီအနေအားဖြင့်ရှိသော ၄၉-ချက်သော စက္ခုပသာဒတို့အနက် အတီတဘဝင်၏ ရှေ့ တေရသမဘဝင်၏ ဘင်ခဏ၌ ဥပါဒိသော ပသာဒ တိုင်အောင် ၃၇-ချက်သော ပသာဒစုသည် ဒုတိယတဒါရုံနှင့် ပြိုင်၍ ချုပ်သော ရူပါရုံနှင့် အသက်မတူဘဲ ဤရူပါရုံအောက် တိုသော နုံ့သော အသက်ရှိသောကြောင့် မန္ဒာယုက မည်၏၊ အတီတဘဝင်၏ ဌီမှစ၍ ပဉ္စဒါရာဝဇ္ဇန်း၏ ဘင်နှင့် အတူ ဥပါဒ်သော ပသာဒတိုင်အောင်သော ၁၁-ခုသော ပသာဒစုသည် ရူပါရုံနှင့် အသက်မမျှ ဒုတိယတဒါရုံနောက်ကျသော ဘဝင်တို့၏ အခိုက်မှာမှ ချုပ်သဖြင့် ရူပါရုံထက် ရှည်သော အသက်ရှိသောကြောင့် အမန္ဒာယုကမည်၏၊ ထို၃-ပါးတို့တွင် မဇ္ဈိမာယုက ပသာဒကိုသာ စက္ခုဝိညာဉ်မှီ၏။ ဝီထီမဉ္ဇူရီကျမ်း။ ၃၁-၁။ အကျဉ်းချုပ်အားဖြင့် ပဉ္စာရုံတို့နှင့် တကွဖြစ်သော, ပဉ္စာရုံတို့သည် ထိခိုက်အပ်သော ပဉ္စပသာဒတို့သည် မဇ္ဈိမာယုကတို့မည်ကုန်၏၊ အာရုံနှင့် ပသာဒတို့ မထိခိုက်မီ ဖြစ်နှင့်သော ပဉ္စပသာဒတို့သည် မန္ဒာ ယုကတို့မည်ကုန်၏၊ အာရုံနှင့်ပသာဒတို့ထိခိုက်
ပြီးနောက်၌ ဖြစ်ကြသော ပဉ္စပသာဒတို့သည် အမန္ဒာယုကတို့မည်ကုန်၏။  

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ပဉ္စဒွါရဝီထိနှင့် မနောဒွါရဝီထိ

ယေဘုယျအားဖြင့် ဤပဉ္စဒွါရဝီထိနှင့် ကာမဇော မနောဒွါရဝီထိတို့တွင် ဇောသည် (၇)ကြိမ် စောတတ်၍ တဒါရုံမှာ (၂)ကြိမ် ကျတတ်၏၊ ကျန်ဝီထိစိတ်တို့ကား တစ်ကြိမ်စီသာ ဖြစ်တတ်၏၊ စက္ခုဒွါရဝီထိစသော ပဉ္စဒွါရဝီထိ များ၏ နောင်၌ ဘဝင်များခြားလျက် မနောဒွါရဝီထိများသည် ဝီထိပေါင်းများစွာ ဖြစ်တတ်၏၊ ထိုတွင် ရှေးဦးစွာသော မနောဒွါရဝီထိကို **တဒနုဝတ္တက မနောဒွါရဝီထိ** = နောက်လိုက် မနောဒွါရဝီထိဟု ခေါ်ဆို၍ ဒုတိယ မနောဒွါရဝီထိမှ စ၍ နောက်ပိုင်း ဆက်လက်ဖြစ်ပေါ်ကြကုန်သော မနောဒွါရဝီထိများကို **သုဒ္ဓမနောဒွါရဝီထိဟု** ခေါ်ဝေါ်သုံးစွဲကြပေသည်။ အချို့ဆရာမြတ်တို့ကား အားလုံးကိုပင် တဒနုဝတ္တကမနောဒွါရဝီထိဟုပင် ခေါ်ဝေါ်သုံးစွဲလိုကြ၏၊ ဤစာမူ၌ကား မနောဒွါရဝီထိဟုသာ ဇယားများတွင် ဖော်ပြထားပါသည်။

## ပထမ စက္ခုဒွါရဝီထိ
စက္ခုဒွါရ မနောဒွါရ၌ ရူပါရုံ ရှေးရှုကျရောက်လာသောအခါ ထင်လာသောအခါ **ငါသည် ကုသိုလ်ကိုသာ ဖြစ်စေရမည်၊ သို့မဟုတ် ငါသည် အကုသိုလ်ကိုသာ ဖြစ်စေရမည်** – ဤသို့ စသော သတ်မှတ်ချက်များနှင့် အညီ ကုသိုလ်ဇော စောသည့် စက္ခုဒွါရဝီထိ သို့မဟုတ် အကုသိုလ်ဇော စောသည့် စက္ခုဒွါရဝီထိများ ဖြစ်ပေါ်လာကြ၏၊ ယင်းစက္ခုဒွါရဝီထိ နာမ်တရားစုတို့ကား **ရူပါရုံအရောင်မျှကိုသာ သိ၏၊** ယောက်ျား မိန်းမ အိုး ပုဆိုး စသည်ဖြင့် ထိုရူပါရုံကို မသိပေ။ အဘိနိပါတမတ္တ = အာရုံနှင့် ဒွါရ ရှေးရှူ ရင်ဆိုင်မိရုံသာ ဖြစ်သည်။ 

ယောနိသောမနသိကာရဖြစ်က ကုသိုလ်ဇော အယောနိသောမနသိကာရဖြစ်က အကုသိုလ်ဇောများကား စောနိုင်၏၊ သို့သော် ထိုရူပါရုံကို ယောက်ျား မိန်းမ အိုး ပုဆိုး စသည်ဖြင့် သိ၍ စောသည်ကား မဟုတ်ပေ။ ရူပါရုံ အရောင်မျှကိုသာ အာရုံပြု၍ (ရှေးယခင်က ကြိုတင်သတ်မှတ်ထားခြင်း စသော အကြောင်းတို့အပေါ် အခြေစိုက်၍) ကုသိုလ်ဇော သို့မဟုတ် အကုသိုလ်ဇော စောခြင်း ဖြစ်၏၊ မနောဒွါရဝီထိကား ရုပ်ကလာပ်တစ်ခု၏ ရူပါရုံအရောင်ကိုပင် ဖြစ်စေ, ရုပ်ကလာပ် အများစု၏ ရူပါရုံအရောင်ကိုပင်ဖြစ်စေ သိရှိနိုင်သောသဘော ရှိ၏၊ ထိုကြောင့် ရုပ်ကလာပ်အများစု၏ ရူပါရုံ သို့မဟုတ် ရုပ်ကလာပ်တစ်ခု၏ ရူပါရုံဟု နှစ်မျိုးခွဲလျက် ရေးသားထားပေသည်။နှင့် ယင်းပါဠိတော်၏ အဖွင့်ဖြစ်သော ဉာဏဝိဘင်း အဋ္ဌကထာ ဋီကာတို့နှင့် အညီ ပဉ္စဒွါရိကဇောဝီထိစိတ်အစဉ်တို့ကား ဒွါရနှင့် အာရုံ ရှေးရှုဆုံစည်းမှုသဘောမျှလောက်သာ = ဆိုင်ရာ ဆိုင်ရာ ဒွါရ၌ ရှေးရှုကျရောက်လာသော အာရုံကို သိကာမတ္တသဘောမျှသာ ရှိ ကြ၏၊ ယင်းအာရုံကို အရောင်မျှ အသံမျှ အနံ့မျှ အရသာမျှ အတွေ့အထိမျှသာ သိနိုင်၏၊ အဖြူ အနီ အဝါ အပြာ စသည်ဖြင့် ခွဲခြားစိတ်ဖြာ၍ သိနိုင်သည့် စွမ်းအားကား မရှိပေ။ ထိုကြောင့် ယင်းပဉ္စဒွါရဝီထိတို့၌ တည်ရှိသော အာဝဇ္ဇန်းနှင့် ဝုဋ္ဌော, ရှေးဦးစွာသော ပထမ တဒနုဝတ္တက မနောဒွါရဝီထိ၌ တည်ရှိသော မနောဒွါရာဝဇ္ဇန်းတို့၏ ဆင်ခြင်ဆုံးဖြတ်ချက်မှာ တကယ်တမ်း ပိုင်ပိုင်နိုင်နိုင် အာရုံကို ဆုံးဖြတ်နိုင်သည်ကား မဟုတ်ပေ။ အဖြူ အနီ အဝါ အပြာ စသည်ဖြင့် ခွဲခြားစိတ်ဖြာ၍ သိနိုင်သော အဆင့်သို့ပင် မရောက်ရှိသေးပေ။ ပဉ္စမမြောက် မနောဒွါရဝီထိသို့ ရောက်ရှိပါမှ အထိုက်အလျောက် ပိုင်ပိုင်နိုင်နိုင် ဆုံးဖြတ်ချက် ချနိုင်သည့်သဘော ရှိပေသည်။ ထိုကြောင့် ပဉ္စဒွါရဝီထိ, ပထမ တဒနုဝတ္တက မနောဒွါရဝီထိတို့၌ တည်ရှိသော အာဝဇ္ဇန်း ဝုဋ္ဌောတို့သည် အာရုံကို ဣဋ္ဌ အနိဋ္ဌ စသည်ဖြင့် တကယ်တမ်း ပိုင်ပိုင်နိုင်နိုင် ဆုံးဖြတ်ချက် ချနိုင်သည့် တရားတို့ မဟုတ်ဘဲ ဆုံးဖြတ်ချက်ချသကဲ့သို့သာဖြစ်သော တရားတို့ဟု မှတ်သားပါ။

ဖိုင်:ရူပါရုံကို အာရုံပြု၍ ဖြစ်ပေါ်လာကြသော နာမ်တရားစု.jpg|thumb|ရူပါရုံကို အာရုံပြု၍ ဖြစ်ပေါ်လာကြသော နာမ်တရားစု
ဖိုင်:အတိမဟန္တာရုံစက္ခုဒွါရဝီထိ.jpg|thumb|အတိမဟန္တာရုံစက္ခုဒွါရဝီထိ

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
မနသိကာရ

စိတ်၌ထားခြင်း၊ နှလုံးသွင်းခြင်း၊ မနသိကာရ။  နိရုတ္တိ၊နှာ၊ ၄၀-၌ ဤ.လာ၍ **မနသီကာရ**-လည်းရှိ၏။ 
### မနသိကာရ (၃) မျိုး
# မနသိကာရသည် အာရမ္မဏပဋိပါဒက မနသိကာရ၊  
# ဝီထီပဋိပါဒက မနသိကာရ၊  
# ဇဝနပဋိပါဒက မနသိကာရဟု သုံးမျိုးရှိ၏၊ 

# ထိုတွင် အာရုံကို ဖြစ်စေတတ် ထင်စေတတ် စီရင်တတ်သော မနသိကာရသည် **အာရမ္မဏပဋိပါဒက မနသိကာရ**မည်၏၊ တရားကိုယ်မှာ မနသိကာရ စေတသိက်ဖြစ်သည်။  သင်္ခါရက္ခန္ဓာ၌ အကျုံးဝင်၏၊
# ဝီထိစိတ်ကို ဖြစ်စေတတ် စီရင်တတ်သော မနသိကာရသည် **ဝီထိပဋိပါဒက မနသိကာရ**မည်၏၊ တရားကိုယ်မှာ ပဉ္စဒွါရာဝဇ္ဇန်း ဖြစ်သည်။  ဝိညာဏက္ခန္ဓာ၌ အကျုံးဝင်၏၊
# ဇောစိတ်ကို ဖြစ်စေတက် စီရင်တတ်သော မနသိကာရသည် **ဇဝနပဋိပါဒက မနသိကာရ** မည်၏၊ တရားကိုယ်မှာ မနောဒွါရာဝဇ္ဇန်း ဖြစ်သည်။ ဝိညာဏက္ခန္ဓာ၌ပင် အကျုံးဝင်၏

### ယောနိသောမနသိကာရ, အယောနိသောမနသိကာရ
ထိုတွင် ဝီထိပဋိပါဒကမနသိကာရ, ဇဝနပဋိပါဒကမနသိကာရ ဟူသော ဤ မနသိကာရ နှစ်မျိုးကိုပင် ယောနိသောမနသိကာရ, အယောနိသောမနသိကာရဟု ကျမ်းဂန်များ၌ အသုံးများ၏၊ မုချအားဖြင့် ဇောနာမ်တရားစု တို့သည်သာလျှင် ယောနိသောမနသိကာရ, အယောနိသောမနသိကာရ ဟူသော အမည်ကို ရရှိကြ၏၊ အာဝဇ္ဇန်းတို့မှာ ဇောအလားရှိသောကြောင့်သာလျှင် ယောနိသောမနသိကာရ, အယောနိသောမနသိကာရဟူသော အမည်ကို ရရှိကြ ပေသည်။ ယင်းအာဝဇ္ဇန်းနှစ်မျိုးတို့၏ မနသိကာရအမည် ရရှိပုံနှင့် ပတ်သက်၍ အဋ္ဌကထာများက ဤသို့ ဖွင့်ဆိုထား၏ ..။

**ရှေးဘဝင်စိတ်အစဉ်မှ မတူသော ဝီထိစိတ် ဇောစိတ်အစဉ်ကို ပြုတတ်သောကြောင့် မနသိကာရမည်သည် ဟူလို။**

### လက္ခဏာ, ရသစသည်
မနသိကာရ စေတသိက်သည် ယှဉ်ဖက် သမ္ပယုတ် တရားတို့ကို အာရုံသို့ ရှေးရှုနှင်သကဲ့သို့ ပြေးစေသကဲ့သို့ ဖြစ်ခြင်း**လက္ခဏာ**ရှိ၏။ 

သမ္ပယုတ်တရားတို့ကို အာရုံနှင့်ယှဉ်စေခြင်း**ကိစ္စ**ရှိ၏။ 

စိတ်၏အာရုံ၌ ရှေးရှုဖြစ်၍ဖြစ်ကြောင်းတရားဟု **ဉာဏ်အား ရှေးရှုထင်**တတ်၏။ 

အာရုံလျှင် **နီးသော အကြောင်း**ရှိ၏။ 

ဤ အထက်ပါ လက္ခဏ-ရသ စသည်တို့ကား ယင်းမနသိကာရ နှစ်မျိုး၏ လက္ခဏ-ရသ စသည်တို့ကား မဟုတ်ကုန်။ အာရမ္မဏပဋိပါဒကမနသိကာရ အမည်ရသော မနသိကာရစေတသိက်၏ လက္ခဏ-ရသ စသည်တို့သာ ဖြစ်ကြ၏၊။ ။ 

ယောနိသောမနသိကာရဟု လာရာ၌ ကုသိုလ်၏ ပကတူပနိဿယ ပစ္စည်းဖြစ်သော အာဝဇ္ဇန်းဒွေ, အယောနိသောမနသိကာရဟု လာရာ၌ အကုသိုလ်၏ ပကတူပနိဿယပစ္စည်း ဖြစ်သော **အာဝဇ္ဇန်းဒွေ**ကို အရကောက်ရသည် ။ 

ယောနိသောမနသိကာရ ဖြစ်ခြင်းကြောင့် **ဗောဇ္ဈင်တရားများ** ဖြစ်ပေါ်လာသည် ။ 

ယောနိသောမန သိကာရသည် ပညာမဟုတ်၊ ဆိတ် ကျွဲနွား စသော တိရစ္ဆာန်များ၌ မနသိကာရရှိသော်လည်း ပညာမရှိချေ။ မနသိကာရသည် ရုံးစုခြင်း(—ဦဟန)လက္ခဏာရှိ၏၊ ပညာသည် ဖြတ်ခြင်း (= ဆေဒန) လက္ခဏာရှိ၏ ။ 

အယောနိသောမနသိကာရကို နှိပ်ကွပ် အပ်၏၊ ယောနိသောမနသိကာရကို ချီပင့်အပ်၏ ။ 

မနသိကာရစေတသိက်ကို ဓမ္မသင်္ဂဏီပါဠိတော်၌ သီးခြားထုတ်၍ မဟော၊ ယေဝါပနက တရားတို့၌သာ ထည့်သွင်း ဟောတော်မူသည် 

ဆက်စပ်ဖတ်ရှုရန်
* မနသိကာရ သုံးမျိုး
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဒူးရက်(စ်)မြို့

**ဒူရရာ်က်စ်** သည် အယ်လ်ဘေးနီးယားနိုင်ငံ၏ ဒုတိယအကြီးဆုံးမြို့ဖြစ်သည်။ ၎င်းသည် ဆိပ်ကမ်းမြို့ဖြစ်ပြီး အေဒြီယက်တစ်ပင်လယ်ကမ်းရိုးတန်းတစ်လျှောက် ပြန့်ပြူးသောလွင်ပြင်ပေါ်တွင် တည်ရှိသည်။

## မှတ်စု 
## ကိုးကား 
## External links 
*durres.gov.alOfficial Website 

ကဏ္ဍ:အယ်လ်ဘေးနီးယားနိုင်ငံရှိ မြို့များ
ဟဆုမိုဒဲ

in Inuyama, Aichi]]

**ဟဆုမိုဒဲ** (初詣, hatsumōde)သည် ဂျပန်နိုင်ငံနှစ်သစ်ကူးတွင် ဗုဒ္ဓဘာသာကျောင်းတော် သို့မဟုတ် ရှင်တိုကျောင်းတော်သို့ ပထမဆုံးအကြိမ်သွားရောက်ခြင်း ဖြစ်သည်။ နှစ်သစ်၏ ပထမ၊ ဒုတိယ၊ တတိယမြောက်နေ့ရက်များသည် သွားရောက်လည်ပတ်သူအများဆုံးဖြစ်ပြီး ထိုနေ့များသည်လည်း အလုပ်ပိတ်ရက်ဖြစ်ကြသည်။ ထိုနေ့တွင် နှစ်သစ်ကူးဆုတောင်းမှုများ ပြုလုပ်ခြင်း၊ နှစ်သစ်အဆောင်များ (မန္တာန်များ သို့မဟုတ် အဆောင်များ) ကို ဝယ်ယူကြသည်။ ဤအချိန်တွင် ဂျပန်နိုင်ငံတစ်ဝန်းရှိ အဓိကကျောင်းတော်များတွင် ဝတ်ပြုဆုတောင်းသည့် လူတန်းရှည်ကြီးများ ဖြစ်ပေါ်လေ့ရှိသည်။

## ကိုးကား
ကဏ္ဍ:ဂျပန်နိုင်ငံရှိ ပွဲတော်များ
ပဉ္စဒွါရာဝဇ္ဇန်း

(၁) ၅-ဒွါရ၌ (ထင်လာသောအာရုံကို) ဆင်ခြင်ခြင်း-အမှု-ကိစ္စ၊ ပဉ္စဒွါရာဝဇ္ဇန်းကိစ္စ။ 

(၂) ၅-ဒွါရ၌(ထင်လာဓသာအာရုံကို) ဆင်ခြင်သော စိတ်၊ ပဉ္စဒွါရာဝဇ္ဇန်းစိတ်၊ 

ယင်းစိတ်သည် စက္ခု, သောတ, ဃာန, ဇိဝှါ, ကာယဟူသော ၅-ဒွါရ၌ ထိခိုက်ထင် လာသော အာရုံ၅-ပါးကို ရှေးဦးစွာ(ဖမ်းယူ) ဆင်ခြင်မှု “အာဝဇ္ဇန်း ကိစ္စ တပ်သည်၊ ထို့ကြောင့် “**ပဉ္စဒ္ဓါရာဝဇ္ဇန်း**”ဟုခေါ်သည်။ 

**အဟိတ်ကြိယာစိတ်** ၃-ပါးတို့တွင် ပဌမစိတ် ဖြစ်သည်။ 

ထူးသောသိခြင်းကိစ္စမရှိဘဲ အာရုံကို **သိကာမျှ သဘောတရား**ဖြစ်၍ “မနောဓာတ်” မည်သော စိတ် ၃-ပါးတွင် တစ်ပါးအပါအဝင်ဖြစ်သည် )။ 

### လက္ခဏာ, ရသစသည်
၁။ စက္ခုဝိညာဏ် စသည်တို့၏ ရှေ့သွားဖြစ်၍ (ရှေ့ကဖြစ်၍) ရူပါရုံ စသည့် အာရုံတို့ကို သိခြင်းသဘော = ရယူခြင်းသဘော ... **လက္ခဏ၊**

၂။ (ရူပါရုံစသည့် ပဉ္စာရုံကို) နှလုံးသွင်းခြင်း = ဆင်ခြင်ခြင်း ... **(ကိစ္စ) ရသ၊**

တစ်နည်း – စိတ်အစဉ်ကို ရှေးဖြစ်သော အခြင်းအရာမှ တစ်ပါးသော အခြင်းအရာအားဖြင့် ဖြစ်ပေါ်လာအောင် မူလအာရုံဟောင်းကို စွန့်စေခြင်း ... **(ကိစ္စ) ရသ၊**

၃။ ရူပါရုံစသည့် အာရုံဘက်သို့ ရှေးရှူ မျက်နှာမူသည့် သဘောတရား ... **ပစ္စုပဋ္ဌာန်၊**

၄။ ဘဝင်စိတ်အစဉ် ပြတ်စဲခြင်း = ဘဝင်စိတ် ချုပ်ပျက်သွားခြင်း ... **ပဒဋ္ဌာန်။**

ဤအထက်ပါ ပဉ္စဒွါရာဝဇ္ဇန်း = ကိရိယာမနောဓာတ်၏ ရှုကွက်မှာ ရူပါရုံ စသည့် ပဉ္စာရုံကို အာရုံပြုသည့် ပဉ္စဒွါရာဝဇ္ဇန်း ငါးမျိုးကို စုပေါင်း၍ ရေးသားထားခြင်း ဖြစ်သည်။ လက်တွေ့ရှုသောအခါ၌ကား ပဉ္စဒွါရာဝဇ္ဇန်းသည် အာရုံငါးမျိုးလုံးကို ပြိုင်တူ မသိနိုင်သဖြင့် အာရုံတစ်မျိုးစီကို သိသော ပဉ္စဒွါရာဝဇ္ဇန်း တစ်မျိုးစီကို ခွဲ၍ ရှုရမည်ဖြစ်သည်။ သို့အတွက် ရူပါရုံကို အာရုံပြုသည့် ပဉ္စဒွါရာဝဇ္ဇန်း = အာဝဇ္ဇန်း၏ရှုကွက်မှာ ဤသို့ ဖြစ်၏၊။ 
### အာဝဇ္ဇန်း - ရူပါရုံကို အာရုံပြုသည်
၁။ စက္ခုဝိညာဏ်၏ ရှေးကဖြစ်၍ ရူပါရုံကို သိခြင်း = ရယူခြင်းသဘော ... **လက္ခဏ၊**

၂။ ရူပါရုံကို နှလုံးသွင်း ဆင်ခြင်ခြင်း ... **(ကိစ္စ) ရသ**၊
တစ်နည်း – စိတ်အစဉ်ကို ရှေးဖြစ်သော အခြင်းအရာမှ တစ်ပါးသော အခြင်းအရာအားဖြင့် ဖြစ်ပေါ်လာအောင် ဘဝင်အာရုံကို စွန့်စေခြင်း ... **(ကိစ္စ) ရသ၊**

၃။ ရူပါရုံဘက်သို့ ရှေးရှူမျက်နှာမူသည့် သဘောတရား ... **ပစ္စုပဋ္ဌာန်၊
**

၄။ ဘဝင်အယဉ် ပြတ်စဲခြင်း = ဘဝင်္ဂုပစ္ဆေဒ = ရပ်သောဘဝင် ... **ပဒဋ္ဌာန်။**။ 
### မနသိကာရ
ယင်းစိတ်သည် ရှေ့ဘဝင်စိတ်နှင့် မတူသော နောက်ဝီထိစိတ်ကို ဖြစ်အောင် ပြုတတ်သောကြောင့် “**မနသိကာရ**” ဟု ခေါ်သည်။ မနသိကာရ ၃-ပါးတွင် ဝီထိစိတ်ကို စီရင်တတ်, ထင်စေတတ်သောကြောင့် “ဝီထိပဋိပါဒကမနသိကာရ” ဟု ခေါ်သည် ။ 

#### ကိုးကား 
ကဏ္ဍ:ဗုဒ္ဓဘာသာ ဝေါဟာရများ